ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਸੰਸਦ ਦੇ ਸਰਦ ਰੁੱਤ ਦੇ ਇਜਲਾਸ ਦੀ ਸ਼ੁਰੂਆਤ ‘ਤੇ ਪ੍ਰਧਾਨ ਮੰਤਰੀ ਦੁਆਰਾ ਮੀਡੀਆ ਨੂੰ ਦਿੱਤੇ ਗਏ ਬਿਆਨ ਦਾ ਮੂਲ-ਪਾਠ
ਨਮਸਕਾਰ ਸਾਥੀਓ,
ਸੰਸਦ ਦਾ ਇਹ ਸੈਸ਼ਨ ਅਤਿਅੰਤ ਮਹੱਤਵਪੂਰਨ ਹੈ। ਦੇਸ਼ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਮਨਾ ਰਿਹਾ ਹੈ। ਹਿੰਦੁਸਤਾਨ ਵਿੱਚ ਚਾਰ ਦਿਸ਼ਾਵਾਂ ਵਿੱਚੋਂ ਇਸ ਆਜ਼ਾਦੀ ਕੇ ਅੰਮ੍ਰਿਤ ਮਹੋਤਸਵ ਦੇ ਨਮਿਤ ਰਚਨਾਤਮਕ, ਸਕਾਰਾਤਮਕ, ਜਨਹਿਤ ਦੇ ਲਈ, ਰਾਸ਼ਟਰਹਿਤ ਦੇ ਲਈ, ਸਾਧਾਰਣ ਨਾਗਰਿਕ ਅਨੇਕ ਪ੍ਰੋਗਰਾਮ ਕਰ ਰਹੇ ਹਨ, ਕਦਮ ਉਠਾ ਰਹੇ ਹਨ, ਅਤੇ ਆਜ਼ਾਦੀ ਦੇ ਦਿਵਾਨਿਆਂ ਨੇ ਜੋ ਸੁਪਨੇ ਦੇਖੇ ਸਨ ਉਨ੍ਹਾਂ ਸੁਪਨਿਆਂ ਨੂੰ ਪੂਰਾ ਕਰਨ ਲਈ ਸਾਧਾਰਣ ਨਾਗਰਿਕ ਵੀ ਇਸ ਦੇਸ਼ ਦਾ ਆਪਣਾ ਕੋਈ ਨਾ ਕੋਈ ਜ਼ਿੰਮੇਵਾਰੀ ਨਿਭਾਉਣ ਦਾ ਪ੍ਰਯਤਨ ਕਰ ਰਿਹਾ ਹੈ। ਇਹ ਖ਼ਬਰ ਆਪਣੇ ਆਪ ਵਿੱਚ ਭਾਰਤ ਦੇ ਉੱਜਵਲ ਭਵਿੱਖ ਲਈ ਸ਼ੁਭ ਸੰਕੇਤ ਹੈ।
ਕੱਲ੍ਹ ਅਸੀਂ ਦੇਖਿਆ ਹੈ। ਪਿਛਲੇ ਦਿਨੀਂ ਸੰਵਿਧਾਨ ਦਿਨ ਵੀ, ਨਵੇਂ ਸੰਕਲਪ ਦੇ ਨਾਲ ਸੰਵਿਧਾਨ ਦੀ spirit ਨੂੰ ਚਰਿਤ੍ਰਾਰਥ  ਕਰਨ ਦੇ ਲਈ ਹਰ ਕਿਸੇ ਦੀ ਜ਼ਿੰਮੇਵਾਰੀ ਦੇ ਸਬੰਧ ਵਿੱਚ ਪੂਰੇ ਦੇਸ਼ ਨੇ ਇੱਕ ਸੰਕਲਪ ਕੀਤਾ ਹੈ ਇਨ੍ਹਾਂ ਸਭ ਦੇ ਪਰਿਪੇਖ ਵਿੱਚ ਅਸੀਂ ਚਾਹਾਂਗੇ, ਦੇਸ਼ ਵੀ ਚਾਹੇਗਾ, ਦੇਸ਼ ਦਾ ਹਰ ਸਾਧਾਰਣ ਨਾਗਰਿਕ ਚਾਹੇਗਾ ਕਿ ਭਾਰਤ ਦਾ ਇਹ ਸੰਸਦ ਦਾ ਇਹ ਸੈਸ਼ਨ ਅਤੇ ਅੱਗੇ ਆਉਣ ਵਾਲਾ ਵੀ ਸੈਸ਼ਨ ਆਜ਼ਾਦੀ ਦੇ ਦੀਵਾਨਿਆਂ ਦੀਆਂ ਜੋ ਭਾਵਨਾਵਾਂ ਸਨ, ਜੋ spirit ਸੀ, ਆਜ਼ਾਦੀ ਕੇ ਅੰਮ੍ਰਿਤ ਮਹੋਸਤਵ ਦੀ ਜੋ spirit ਹੈ, ਉਸ spirit ਦੇ ਅਨੁਕੂਲ ਸੰਸਦ ਵੀ ਦੇਸ਼ ਹਿਤ ਵਿੱਚ ਚਰਚਾ ਕਰੇ, ਦੇਸ਼ ਦੀ ਪ੍ਰਗਤੀ ਦੇ ਲਈ ਨਵੇਂ ਉਪਾਅ ਖੋਜੇ, ਦੇਸ਼ ਦੀ ਪ੍ਰਗਤੀ ਲਈ ਨਵੇਂ ਉਪਾਅ ਖੋਜੇ ਅਤੇ ਇਸ ਦੇ ਲਈ ਇਹ ਸੈਸ਼ਨ ਬਹੁਤ ਹੀ ਵਿਚਾਰਾਂ ਦੀ ਸਮ੍ਰਿੱਧੀ ਵਾਲਾ, ਦੂਰਗਾਮੀ ਪ੍ਰਭਾਵ ਪੈਦਾ ਕਰਨ ਵਾਲੇ ਸਕਾਰਾਤਮਕ ਨਿਰਣੇ ਕਰਨ ਵਾਲਾ ਬਣੇ।
ਮੈਂ ਆਸ਼ਾ ਕਰਦਾ ਹਾਂ ਕਿ ਭਵਿੱਖ ਵਿੱਚ ਸੰਸਦ ਨੂੰ ਕਿਵੇਂ ਚਲਾਇਆ, ਕਿਤਨਾ ਅੱਛਾ contribution ਕੀਤਾ ਉਸ ਨੂੰ ਤਰਾਜੂ ‘ਤੇ ਤੋਲਿਆ ਜਾਵੇ, ਨਾ ਕਿ ਕਿਸ ਨੇ ਕਿਤਨਾ ਜ਼ੋਰ ਲਗਾ ਕੇ ਸੰਸਦ ਦੇ ਸੈਸ਼ਨ ਨੂੰ ਰੋਕ ਦਿੱਤਾ ਇਹ ਮਾਨਦੰਡ ਨਹੀਂ ਹੋ ਸਕਦਾ। ਮਾਨਦੰਡ ਇਹ ਹੋਵੇਗਾ ਕਿ ਸੰਸਦ ਵਿੱਚ ਕਿਤਨੇ ਘੰਟੇ ਕੰਮ ਹੋਇਆ, ਕਿਤਨਾ ਸਕਾਰਾਤਮਕ ਕੰਮ ਹੋਇਆ। ਅਸੀਂ ਚਾਹੁੰਦੇ ਹਾਂ, ਸਰਕਾਰ ਹਰ ਵਿਸ਼ੇ ‘ਤੇ ਚਰਚਾ ਕਰਨ ਲਈ ਤਿਆਰ ਹੈ, ਖੁੱਲ੍ਹੀ ਚਰਚਾ ਕਰਨ ਲਈ ਤਿਆਰ ਹੈ। ਸਰਕਾਰ ਹਰ ਸਵਾਲ ਦਾ ਜਵਾਬ ਦੇਣ ਲਈ ਤਿਆਰ ਹੈ ਅਤੇ ਆਜ਼ਾਦੀ ਕੇ ਅੰਮ੍ਰਿਤ ਮਹੋਸਤਵ ਵਿੱਚ ਅਸੀਂ ਇਹ ਵੀ ਚਾਹਾਂਗੇ ਕਿ ਸੰਸਦ ਵਿੱਚ ਸਵਾਲ ਵੀ ਹੋਣ, ਸੰਸਦ ਵਿੱਚ ਸ਼ਾਂਤੀ ਵੀ ਹੋਵੇ।
ਅਸੀਂ ਚਾਹੁੰਦੇ ਹਾਂ, ਸੰਸਦ ਵਿੱਚ ਸਰਕਾਰ ਦੇ ਖ਼ਿਲਾਫ਼, ਸਰਕਾਰ ਦੀਆਂ ਨੀਤੀਆਂ ਦੇ ਖ਼ਿਲਾਫ਼ ਜਿਤਨੀ ਅਵਾਜ਼ ਤੇਜ਼ ਹੋਣੀ ਚਾਹੀਦੀ ਹੈ, ਲੇਕਿਨ ਸੰਸਦ ਦੀ ਗਰਿਮਾ, ਸਪੀਕਰ ਦੀ ਗਰਿਮਾ, ਚੇਅਰ ਦੀ ਗਰਿਮਾ ਇਨ੍ਹਾਂ ਸਭ ਦੇ ਵਿਸ਼ੇ ਵਿੱਚ ਅਸੀਂ ਉਹ ਆਚਰਣ ਕਰੀਏ ਜੋ ਆਉਣ ਵਾਲੇ ਦਿਨਾਂ ਵਿੱਚ ਦੇਸ਼ ਦੀ ਯੁਵਾ ਪੀੜ੍ਹੀ ਦੇ ਕੰਮ ਆਵੇ। ਪਿਛਲੇ ਸੈਸ਼ਨ ਦੇ ਬਾਅਦ ਕੋਰੋਨਾ ਦੀ ਇੱਕ ਭਿਅੰਕਰ ਪਰਿਸਥਿਤੀ ਵਿੱਚ ਵੀ ਦੇਸ਼ ਨੇ 100 ਕਰੋੜ ਤੋਂ ਅਧਿਕ ਡੋਜ਼, ਕੋਰੋਨਾ ਵੈਕਸੀਨ ਅਤੇ ਹੁਣ ਅਸੀਂ 150 ਕਰੋੜ ਦੀ ਤਰਫ ਤੇ ਨਾਲ ਅੱਗੇ ਵਧ ਰਹੇ ਹਾਂ। ਨਵੇਂ ਵੈਰੀਐਂਟ ਦੀਆਂ ਖ਼ਬਰਾਂ ਵੀ ਸਾਨੂੰ ਹੋਰ ਵੀ ਚੇਤੰਨ ਕਰਦੀਆਂ ਹਨ, ਅਤੇ ਸਜਗ ਕਰਦੀਆਂ ਹਨ। ਮੈਂ ਸੰਸਦ ਦੇ ਸਾਰੇ ਸਾਥੀਆਂ ਨੂੰ ਵੀ ਚੇਤੰਨ ਰਹਿਣ ਦੀ ਪ੍ਰਾਰਥਨਾ ਕਰਦਾ ਹਾਂ। ਤੁਹਾਨੂੰ ਸਾਰੇ ਸਾਥੀਆਂ ਨੂੰ ਵੀ ਸਤਰਕ ਰਹਿਣ ਦੇ ਲਈ ਪ੍ਰਾਰਥਨਾ ਕਰਦਾ ਹਾਂ। ਕਿਉਂਕਿ ਤੁਹਾਡੀ ਸਭ ਦੀ ਉੱਤਮ ਸਿਹਤ, ਦੇਸ਼ਵਾਸੀਆਂ ਦੀ ਉੱਤਮ ਸਿਹਤ ਅਜਿਹੀ ਸੰਕਟ ਦੀ ਘੜੀ ਵਿੱਚ ਸਾਡੀ ਪ੍ਰਾਥਮਿਕਤਾ ਹੈ।
ਦੇਸ਼ ਦੀ 80 ਕਰੋੜ ਤੋਂ ਅਧਿਕ ਨਾਗਰਿਕਾਂ ਨੂੰ ਇਸ ਕੋਰੋਨਾ ਕਾਲ ਦੇ ਸੰਕਟ ਵਿੱਚ ਹੋਰ ਅਧਿਕ ਤਕਲੀਫ ਨਾ ਹੋਵੇ ਇਸ ਲਈ ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ ਨਾਲ ਅਨਾਜ ਮੁਫ਼ਤ ਦੇਣ ਦੀ ਯੋਜਨਾ ਚਲ ਰਹੀ ਹੈ। ਹੁਣ ਇਸ ਨੂੰ ਮਾਰਚ 2022 ਤੱਕ ਸਮਾਂ ਅੱਗੇ ਕਰ ਦਿੱਤਾ ਗਿਆ ਹੈ। ਕਰੀਬ ਦੋ ਲੱਖ ਸੱਠ ਹਜ਼ਾਰ ਕਰੋੜ ਰੁਪਏ ਦੀ ਲਾਗਤ ਨਾਲ, ਅੱਸੀ ਕਰੋੜ ਤੋਂ ਅਧਿਕ ਦੇਸ਼ਵਾਸੀਆਂ ਨੂੰ ਗ਼ਰੀਬ ਦੇ ਘਰ ਦਾ ਚੁੱਲ੍ਹਾ ਜਲਦਾ ਰਹੇ ਇਸ ਦੀ ਚਿੰਤਾ ਕੀਤੀ ਗਈ ਹੈ। ਮੈਂ ਆਸ਼ਾ ਕਰਦਾ ਹਾਂ ਕਿ ਇਸ ਸੈਸ਼ਨ ਵਿੱਚ ਦੇਸ਼ ਹਿਤ ਦੇ ਨਿਰਣੇ ਅਸੀਂ ਤੇਜ਼ੀ ਨਾਲ ਕਰੀਏ, ਮਿਲਜੁਲ ਕੇ ਕਰੀਏ। ਸਾਧਾਰਣ ਮਾਨਵ ਦੀਆਂ ਆਸਾਂ – ਉਮੀਦਾਂ ਨੂੰ ਪੂਰਾ ਕਰਨ ਵਾਲੇ ਕਰੀਏ। ਅਜਿਹੀ ਮੇਰੀ ਉਮੀਦ ਹੈ।...... ਬਹੁਤ-ਬਹੁਤ ਧੰਨਵਾਦ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰੀ ਸਿਹਤ ਸਕੱਤਰ ਸ਼੍ਰੀ ਸੁਧਾਂਸ਼ ਪੰਤ ਨੇ ‘ਸਿਹਤ ਪ੍ਰਣਾਲੀਆਂ ਦੇ ਲਚੀਲੇਪਨ ਨੂੰ ਮਜ਼ਬੂਤ ਕਰਨ ਦੇ ਲਈ ਇੱਕ ਸੰਯੁਕਤ ਰੋਡਮੈਪ ਵਿਕਸਿਤ ਕਰਨਾ’ ਵਿਸ਼ੇ ’ਤੇ ਰਾਸ਼ਟਰੀ ਸ਼ਹਿਰੀ ਸਿਹਤ ਕਨਕਲੇਵ ਦੀ ਪ੍ਰਧਾਨਗੀ ਕੀਤੀ
ਸਿਹਤ ਸੇਵਾਵਾਂ ਨੂੰ ਪ੍ਰਦਾਨ ਕਰਨ ਵਿੱਚ ਯੂਐੱਲਬੀ ਦੇ ਜੁੜਾਅ ਅਤੇ ਸਹਿਭਾਗੀਤਾ ਨਾਲ ਸਿਹਤ ਸੇਵਾਵਾਂ ਦੀ ਸਥਿਤੀ ਵਿੱਚ ਬਹੁਤ ਸੁਧਾਰ ਹੋਵੇਗਾ ਅਤੇ ਨਾਲ ਹੀ ਇਹ ਸ਼ਹਿਰੀ ਨਿਵਾਸੀਆਂ ਦੇ ਲਈ ਸਿਹਤ ਸੇਵਾਵਾਂ ਨੂੰ ਜ਼ਿਆਦਾ ਕਿਫਾਇਤੀ ਅਤੇ ਸੁਲਭ ਬਣਾਏਗਾ: ਸ਼੍ਰੀ ਸੁਧਾਂਸ਼ ਪੰਤ
“ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ, ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲੇ ਅਤੇ ਰਾਸ਼ਟਰੀ/ਰਾਜ ਦੀਆਂ ਟੀਮਾਂ ਨਾਲ ਕੰਮ ਕਰਕੇ ਇੱਕ ਸਹਿਕ੍ਰਿਰਿਆ ਬਣਾ ਸਕਦੀਆਂ ਹਨ, ਜੋ ਸ਼ਹਿਰੀ ਆਬਾਦੀ ਦੇ ਲਈ ਅਧਿਕ ਟਿਕਾਊ, ਸਿਹਤ ਅਤੇ ਸੁਰੱਖਿਅਤ ਸ਼ਹਿਰੀ ਵਾਤਾਵਰਣ ਤਿਆਰ ਕਰੇਗਾ”
ਕੇਂਦਰੀ ਸਿਹਤ ਸਕੱਤਰ ਸ੍ਰੀ ਸੁਧਾਂਸ਼ ਪੰਤ ਨੇ ਅੱਜ ਦਿੱਲੀ ਵਿੱਚ “ਸਿਹਤ ਪ੍ਰਣਾਲੀਆਂ ਦੇ ਲਚੀਲੇਪਨ ਨੂੰ ਮਜ਼ਬੂਤ ਕਰਨ ਦੇ ਲਈ ਇੱਕ ਸੰਯੁਕਤ ਰੋਡਮੈਪ ਵਿਕਸਿਤ ਕਰਨਾ” ਵਿਸ਼ੇ ’ਤੇ ਰਾਸ਼ਟਰੀ ਸ਼ਹਿਰੀ ਸਿਹਤ ਕਨਕਲੇਵ ਦੀ ਪ੍ਰਧਾਨਗੀ ਕੀਤੀ। ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲੇ ਦੇ ਸਕੱਤਰ ਸ਼੍ਰੀ ਮਨੋਜ ਜੋਸ਼ੀ ਵੀ ਇਸ ਅਵਸਰ ’ਤੇ ਉਪਸਥਿਤ ਸਨ।
ਇਕੱਠ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਪੰਤ ਨੇ ਕਿਹਾ ਕਿ ਸ਼ਹਿਰੀ ਪੱਧਰ ’ਤੇ ਪ੍ਰਾਇਮਰੀ ਅਤੇ ਸੈਕੰਡਰੀ ਹੈਲਥ ਨੈੱਟਵਰਕ ਨੂੰ ਮਜ਼ਬੂਤ ਕਰਨ ਦੀ ਬਹੁਤ ਜ਼ਰੂਰਤ ਹੈ। ਸਬੰਧਿਤ ਰਾਜਾਂ ਵਿੱਚ ਉੱਚ ਗੁਣਵੱਤਾ ਵਾਲੀਆਂ ਸਿਹਤ ਸੇਵਾਵਾਂ ਪ੍ਰਦਾਨ ਕਰਨ ਵਿੱਚ ਮਹਾਰਾਸ਼ਟਰ ਅਤੇ ਗੁਜਰਾਤ ਵਿੱਚ ਸ਼ਹਿਰੀ ਸਥਾਨਕ ਸੰਸਥਾ  ਦੇ ਮਹੱਤਵ ਪ੍ਰਭਾਵ ਦਾ ਹਵਾਲਾ ਦਿੰਦੇ ਹੋਏ, ਉਨ੍ਹਾਂ ਨੇ ਇਸ ਗੱਲ ’ਤੇ ਜ਼ੋਰ ਦਿੱਤਾ ਕਿ “ਸਿਹਤ ਸੇਵਾਵਾਂ ਮੁਹੱਇਆ ਕਰਵਾਉਣ ਵਿੱਚ ਸ਼ਹਿਰੀ ਸਥਾਨਕ ਸੰਸਥਾ ਦੀ ਭਾਗੀਦਾਰੀ ਨਾਲ ਸਿਹਤ ਸੇਵਾਵਾਂ ਦੀ ਸਥਿਤੀ ਵਿੱਚ ਬਹੁਤ ਸੁਧਾਰ ਹੋਵੇਗਾ ਅਤੇ ਨਾਲ ਹੀ ਇਹ ਸ਼ਹਿਰੀ ਨਿਵਾਸੀਆਂ ਦੇ ਲਈ ਸਿਹਤ ਸੇਵਾਵਾਂ ਨੂੰ ਅਧਿਕ ਕਿਫਾਇਤੀ ਅਤੇ ਸੁਲਭ ਬਣਾਏਗਾ।”
ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਅਤੇ ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਦੇ ਮੰਤਰਾਲੇ ਦੇ ਮਿਲ ਕੇ ਕੰਮ ਕਰਨ ਦੀ ਸਰਾਹਨਾ ਕਰਦੇ ਹੋਏ, ਸ਼੍ਰੀ ਸੁਧਾਂਸ਼ ਪੰਤ ਨੇ ਕਿਹਾ, “ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ, ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲੇ ਅਤੇ ਰਾਸ਼ਟਰੀ/ਰਾਜ ਦੀਆਂ ਟੀਮਾਂ ਨਾਲ ਮਿਲ ਕੇ ਬਿਹਤਰ ਕੰਮ ਕਰ ਸਕਦੀ ਹੈ, ਜਿਸ ਨਾਲ ਸ਼ਹਿਰੀ ਆਬਾਦੀ ਦੇ ਲਈ ਅਧਿਕ ਟਿਕਾਊ, ਸਿਹਤ ਅਤੇ ਸੁਰੱਖਿਅਤ ਸ਼ਹਿਰੀ ਵਾਤਾਵਰਣ ਤਿਆਰ ਹੋਵੇਗਾ।” ਉਨ੍ਹਾਂ ਨੇ ਸਭ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਤੋਂ ਬਿਹਤਰ ਸਿਹਤ ਦੇਖਭਾਲ ਵੰਡ ਵਿੱਚ ਕਮੀਆਂ ਨੂੰ ਦੂਰ ਕਰਨ ਦੀ ਅਪੀਲ ਕੀਤੀ। ਸ਼੍ਰੀ ਪੰਤ ਨੇ ਸ਼ਹਿਰੀ ਸਿਹਤ ਦੇਖਭਾਲ ਤੰਤਰ ਨੂੰ ਮਜ਼ਬੂਤ ਕਰਨ ਅਤੇ ਅਧਿਕ ਸਹਿਯੋਗ ਦੇ ਨਿਰਮਾਣ ਦੇ ਲਈ ਸਰਬਉੱਤਮ ਪ੍ਰਥਾਵਾਂ ’ਤੇ ਵਿਚਾਰ-ਵਟਾਂਦਰਾ ਅਤੇ ਇਨ੍ਹਾਂ ਨੂੰ ਆਪਸ ਵਿੱਚ ਸਾਂਝਾ ਕਰਨ ਨੂੰ ਪ੍ਰੋਤਸਾਹਿਤ ਕੀਤਾ।
ਸ਼੍ਰੀ ਮਨੋਜ ਜੋਸ਼ੀ ਨੇ ਇਸ ਗੱਲ ’ਤੇ ਸਹਿਮਤੀ ਵਿਅਕਤ ਕੀਤੀ ਕਿ ਸ਼ਹਿਰੀ ਆਬਾਦੀ ਦੀ ਜ਼ਰੂਰਤ ਦੇ ਅਨੁਸਾਰ ਅਤੇ ਉਨ੍ਹਾਂ ਦੀਆਂ ਵਿਭਿੰਨ ਜ਼ਰੂਰਤਾਂ ਨੂੰ ਪੂਰਾ ਕਰਨ ਦੇ ਲਈ ਸ਼ਹਿਰੀ ਖੇਤਰ ਵਿੱਚ ਸਥਿਤ ਸਿਹਤ ਸੇਵਾਵਾਂ ਨੂੰ ਲਗਾਤਾਰ ਮਜ਼ਬੂਤ ਕੀਤਾ ਜਾਣਾ ਜ਼ਰੂਰੀ ਹੈ। ਗ੍ਰਾਮੀਣ ਸਿਹਤ ਅਤੇ ਭਲਾਈ ਕੇਂਦਰਾਂ ਦੀ ਸਰਾਹਨਾ ਕਰਦੇ ਹੋਏ, ਸ਼੍ਰੀ ਜੋਸ਼ੀ ਨੇ ਕਿਹਾ, “ਹਰ ਖੇਤਰ ਦੀਆਂ ਜ਼ਰੂਰਤਾਂ ਦੇ ਅਨੁਸਾਰ ਸਿਹਤ ਸੇਵਾ ਪ੍ਰਦਾਨ ਕੀਤੀਆਂ ਜਾਣੀਆਂ ਚਾਹੀਦੀਆਂ ਹਨ।”
ਸੰਮੇਲਨ ਵਿੱਚ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਐਡੀਸ਼ਨਲ ਸਕੱਤਰ ਅਤੇ ਮੈਨੇਜਿੰਗ ਡਾਇਰੈਕਟਰ ਐੱਲਐੱਸ ਚਾਂਗਸਨ, ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਸੰਯੁਕਤ ਸਕੱਤਰ ਸ਼੍ਰੀ ਵਿਸ਼ਾਲ ਚੌਹਾਨ, ਰਾਸ਼ਟਰੀ ਸਿਹਤ ਪ੍ਰਣਾਲੀ ਸੰਸਾਧਨ ਕੇਂਦਰ  ਦੇ ਕਾਰਜਕਾਰੀ ਡਾਇਰੈਕਟਰ ਮੇਜਰ ਜਨਰਲ  ਅਤੁਲ ਕੋਟਵਾਲ, ਕੇਂਦਰ ਅਤੇ ਰਾਜ ਦੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਅਤੇ ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲੇ ਦੇ ਸਰਕਾਰੀ ਅਧਿਕਾਰੀ, ਪ੍ਰਮੁਖ ਸਕੱਤਰ, ਵਿਭਿੰਨ ਰਾਜਾਂ ਦਾ ਪ੍ਰਤੀਨਿਧੀਤਵ ਕਰਨ ਵਾਲੇ ਮਿਸ਼ਨ ਡਾਇਰੈਕਟਰ, ਸੁਸ਼੍ਰੀ ਵੀਣਾ ਰੈੱਡੀ, ਮਿਸ਼ਨ ਡਾਇਰੈਕਟਰ, ਯੂਐੱਸਏਆਈਡੀ, ਡਾ ਨੀਰਜ ਜੈਨ, ਕੰਟਰੀ ਡਾਇਰੈਕਟਰ, ਪਾਥ ਅਤੇ ਹੋਰ ਮੰਨੇ-ਪ੍ਰਮੰਨ ਵਿਅਕਤੀ ਉਪਸਥਿਤ ਸਨ।
ਵਿੱਤ ਮੰਤਰਾਲਾ
ਪੈਨਸ਼ਨ ਫੰਡ ਰੈਗੂਲੇਟਰੀ ਅਤੇ ਵਿਕਾਸ ਅਥਾਰਟੀ ਅਧੀਨ ਐਨਪੀਐਸ ਅਤੇ ਏਪੀਵਾਈ ਗਾਹਕਾਂ ਰਾਹੀਂ ਏਯੂਐਮ ਨੇ 5 ਖਰਬ ਰੁਪਏ ਦਾ ਅੰਕੜਾ ਪਾਰ ਕੀਤਾ
10 ਅਕਤੂਬਰ, 2020 ਤੱਕ 10.50 ਲੱਖ ਗਾਹਕਾਂ ਦੇ ਨਾਲ 8186 ਕਾਰਪੋਰੇਟ ਸ਼ਾਮਿਲ ਹੋਏ
ਏਪੀਵਾਈ ਅਧੀਨ 2.5 ਕਰੋੜ ਗਾਹਕ ਸ਼ਾਮਲ ਹੋਏ
ਪੈਨਸ਼ਨ ਫੰਡ ਰੈਗੂਲੇਟਰੀ ਅਤੇ ਵਿਕਾਸ ਅਥਾਰਟੀ  ਨੇ ਅੱਜ ਅਸੇਟ੍ਸ ਅੰਡਰ ਮੈਨਜਮੈਂਟ  ਦਾ 5 ਲੱਖ ਕਰੋੜ ਰੁਪਏ ਦਾ ਅੰਕੜਾ ਪਾਰ ਕਰਨ ਦਾ ਐਲਾਨ ਕੀਤਾ। ਨੈਸ਼ਨਲ ਪੈਨਸ਼ਨ ਸਿਸਟਮ  ਅਤੇ ਅਟਲ ਪੈਨਸ਼ਨ ਯੋਜਨਾ  ਦੇ ਅਧੀਨ ਗਾਹਕਾਂ ਦੇ ਯੋਗਦਾਨ ਨੇ ਸਾਂਝੇ ਤੌਰ ਤੇ 12 ਸਾਲ ਤੋਂ ਵੱਧ ਦੇ ਅਰਸੇ ਵਿਚ ਇਸ ਇਤਿਹਾਸਕ ਅੰਕੜੇ ਨੂੰ ਪਾਰ ਕਰਨ ਵਿਚ ਯੋਗਦਾਨ ਪਾਇਆ ਹੈ।
ਐਨਪੀਐਸ ਦੇ ਗਾਹਕਾਂ ਵਿਚ ਵਾਧਾ ਪਿਛਲੇ ਸਾਲਾਂ ਦੌਰਾਨ ਬਹੁਤ ਸ਼ਾਨਦਾਰ ਰਿਹਾ ਹੈ ਅਤੇ ਸਰਕਾਰੀ ਸੈਕਟਰ ਤੋਂ 70.40 ਲੱਖ ਕਰਮਚਾਰੀ ਅਤੇ ਗੈਰ-ਸਰਕਾਰੀ ਸੈਕਟਰ ਤੋਂ 24.24 ਕਰਮਚਾਰੀ ਇਸ ਸਕੀਮ ਵਿਚ ਸ਼ਾਮਿਲ ਹੋਏ ਹਨ।
ਰੈਗੂਲੇਟਰ, ਪੀਐਫਆਰਡੀਏ, ਗਾਹਕਾਂ ਦੀ ਰਜਿਸਟ੍ਰੇਸ਼ਨ. ਐਗ਼ਜ਼ਿਟ ਪ੍ਰਕ੍ਰਿਆ ਅਤੇ ਹੋਰ ਸੇਵਾ ਬੇਨਤੀਆਂ ਨੂੰ ਆਸਾਨ ਅਤੇ ਗਾਹਕਾਂ ਦੇ ਅਨੁਕੂਲ ਬਣਾਉਣ ਦੇ ਯਤਨ ਵਿਚ ਨਿਯਮਤ ਤੌਰ ਤੇ ਗਾਹਕਾਂ ਦੀ ਪ੍ਰਮਾਣਿਕਤਾ ਦੇ ਨਵੇਂ ਤਰੀਕਿਆਂ, ਜਿਵੇਂ ਕਿ ਓਟੀਪੀ /-ਸਾਈਨ ਆਧਾਰਤ ਆਨਬੋਰਡਿੰਗ, ਔਫਲਾਈਨ ਆਧਾਰ ਆਧਾਰਤ ਆਨਬੋਰਡਿੰਗ ਅਤੇ ਤੀਜੀ ਧਿਰ ਆਨਬੋਰਡਿੰਗ ਸ਼ੁਰੂ ਕਰ ਰਿਹਾ ਹੈ ਅਤੇ ਇਹ ਐਨਪੀਐਸ ਗਾਹਕਾਂ ਆਦਿ ਲਈ ਕੇਵਾਈਸੀ ਦੀ ਵੈਰੀਫਿਕੇਸ਼ਨ, ਈ-ਨਾਮਜ਼ਦਗੀ ਅਤੇ ਈ-ਐਗ਼ਜ਼ਿਟ ਤੋਂ ਬਾਅਦ ਸ਼ੁਰੂ ਹੋਵੇਗੀ।
ਪੈਨਸ਼ਨ ਫੰਡ ਰੈਗੂਲੇਟਰੀ ਅਤੇ ਡਿਵੈਲਪਮੈਂਟ ਅਥਾਰਟੀ  ਦੇ ਚੇਅਰਮੈਨ ਸ਼੍ਰੀ ਸੂਪ੍ਰਿਤਮ ਬੰਦੋਪਾਧਿਆਏ ਨੇ ਕਿਹਾ ਕਿ 5 ਲੱਖ ਕਰੋੜ ਦੇ ਏਐਮਯੂ ਦਾ ਅੰਕੜਾ ਹਾਸਿਲ ਕਰਨਾ ਇਕ ਪ੍ਰਮੁੱਖ ਉਪਲਬਧੀ ਹੈ ਜੋ ਗਾਹਕਾਂ ਦੇ ਪੀਐਫਆਰਡੀਏ ਐਨਪੀਐਸ ਵਿਚ ਭਰੋਸੇ ਨੂੰ ਦਰਸਾਉਂਦੀ ਹੈ। ਅਸੀਂ ਇਕ ਢੁਕਵੀਂ ਪ੍ਰਣਾਲੀ ਅਤੇ ਪੇਸ਼ੇਵਰ ਫੰਡ ਮੈਨੇਜਰਾਂ ਨਾਲ ਇਕ ਮਜ਼ਬੂਤ ਅਤੇ ਨਵੇਕਲਾ ਆਰਕੀਟੈਚਰ ਦੇਣ ਦੇ ਯੋਗ ਹੋਏ ਹਾਂ ਜੋ ਮਾਰਕੀਟ ਆਧਾਰਤ ਵਾਪਸੀ ਨੂੰ ਯਕੀਨੀ ਬਣਾਉਂਦੀ ਹੈ ਅਤੇ ਸਾਡੇ ਗਾਹਕਾਂ ਨੂੰ ਰਿਟਾਇਰਮੈਂਟ ਸਮੇਂ ਆਪਣੇ ਪੈਸੇ ਨੂੰ ਇਕੱਠਾ ਕਰਨ ਦੇ ਯੋਗ ਬਣਾਉਂਦੇ ਹਨ। ਇਸ ਮਹਾਮਾਰੀ ਦੌਰਾਨ, ਦੋਹਾਂ ਕਾਰਪੋਰੇਟਾਂ ਅਤੇ ਵਿਅਕਤੀਆਂ ਦੇ ਵਧ ਰਹੇ ਅਹਿਸਾਸ ਨਾਲ ਇਹ ਗੱਲ ਸਾਹਮਣੇ ਆਈ ਹੈ ਕਿ ਰਿਟਾਇਰਮੈਂਟ ਯੋਜਨਾਬੰਦੀ ਨਾ ਸਿਰਫ ਇਕ ਬੱਚਤ ਜਾਂ ਟੈਕਸ ਲਾਭ ਦੀ ਚੋਣ ਹੈ, ਬਲਕਿ ਇਸ ਚੁਣੌਤੀ ਭਰੇ ਅਰਸੇ ਦੌਰਾਨ ਐਨਪੀਐਸ ਵਿਚ ਲਗਪਗ 14 ਫੀਸਦ ਗਾਹਕਾਂ ਦਾ ਵਾਧਾ ਇਸ ਯੋਜਨਾ ਦੀ ਸਫਲਤਾ ਦਾ ਗਵਾਹ ਹੈ।
ਪੀਐਫਆਰਡੀਏ ਬਾਰੇ ਕੁਝ ਜਾਣਕਾਰੀ
ਪੈਨਸ਼ਨ ਫੰਡ ਰੈਗੂਲੇਟਰੀ ਅਤੇ ਵਿਕਾਸ ਅਥਾਰਟੀ  ਸੰਸਦ ਵਲੋਂ ਬਣਾਏ ਗਏ ਕਾਨੂੰਨ ਅਧੀਨ ਸਥਾਪਤ ਇੱਕ ਕਾਨੂੰਨੀ ਅਥਾਰਟੀ ਹੈ, ਜੋ ਰਾਸ਼ਟਰੀ ਪੈਨਸ਼ਨ ਸਿਸਟਮ  ਅਤੇ ਪੈਨਸ਼ਨ ਸਕੀਮਾਂ ਨੂੰ ਪ੍ਰਬੰਧਤ, ਪ੍ਰਫੁੱਲਤ ਅਤੇ ਸੁਚੱਜੇ ਢੰਗ ਨਾਲ ਇਸਦੇ ਸੁਨਿਸ਼ਚਿਤ ਵਿਕਾਸ ਨੂੰ ਯਕੀਨੀ ਬਣਾਉਣ ਲਈ ਇਸ ਕਾਨੂੰਨ ਨੂੰ ਲਾਗੂ ਕਰਦੀ ਹੈ। ਐਨਪੀਐਸ ਨੂੰ ਸ਼ੁਰੂਆਤ ਵਿਚ ਕੇਂਦਰ ਸਰਕਾਰ ਦੇ ਕਰਮਚਾਰੀਆਂ ਨੂੰ ਸ਼ਾਮਿਲ ਕਰਨ ਲਈ 1 ਜਨਵਰੀ, 2004 ਤੋਂ ਤੁਰੰਤ ਪ੍ਰਭਾਵ ਨਾਲ ਨੋਟੀਫਾਈ ਕੀਤਾ ਗਿਆ ਸੀ ਅਤੇ ਇਸ ਨੂੰ ਬਾਅਦ ਵਿਚ ਤਕਰੀਬਨ ਸਾਰੇ ਹੀ ਰਾਜਾਂ ਦੀਆਂ ਸਰਕਾਰਾਂ ਨੇ ਆਪਣੇ ਕਰਮਚਾਰੀਆਂ ਲਈ ਅਪਣਾਇਆ ਸੀ। ਐਨਪੀਐਸ ਸਾਰੇ ਹੀ ਭਾਰਤੀ ਨਾਗਰਿਕਾਂ  ਨੂੰ ਸਵੈ-ਇੱਛੁਕ ਆਧਾਰ ਤੇ ਵਧਾਇਆ ਗਿਆ ਸੀ ਅਤੇ ਉਸ ਤੋਂ ਬਾਅਦ ਕਾਰਪੋਰੇਟਾਂ ਦੇ ਕਰਮਚਾਰੀਆਂ ਤੱਕ ਇਸ ਨੂੰ ਵਧਾ ਦਿੱਤਾ ਗਿਆ ਸੀ।
ਐਨਪੀਐਸ ਅਤੇ ਅਟਲ ਪੈਨਸ਼ਨ ਯੋਜਨਾ ਅਧੀਨ 10 ਅਕਤੂਬਰ, 2020 ਤੋਂ ਗਾਹਕਾਂ ਦੀ ਕੁਲ ਗਿਣਤੀ 3.76 ਕਰੋੜ ਦੇ ਅੰਕੜੇ ਨੂੰ ਪਾਰ ਕਰ ਗਈ ਸੀ ਅਤੇ ਅਸੇਟ ਅੰਡਰ ਮੈਨਜਮੈਂਟ  5,05,424 ਕਰੋਡ਼ ਤੱਕ ਵਧ ਗਈਆਂ ਸਨ।
----------------------------------
ਆਰਐਮ / ਕੇਐਮਐਨ
(
ਪ੍ਰਧਾਨ ਮੰਤਰੀ ਦਫਤਰ
ਰਾਜ ਸਭਾ ਵਿੱਚ ਨਾਰੀ ਸ਼ਕਤੀ ਵੰਦਨ ਅਧਿਨਿਯਮ ’ਤੇ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ 
ਮਾਣਯੋਗ ਚੇਅਰਮੈਨ ਜੀ,
ਦੋ ਦਿਨ ਤੋਂ ਅਤਿਅੰਤ ਮਹੱਤਵਪੂਰਨ ਇਸ ਬਿਲ ‘ਤੇ ਵਿਸਤਾਰ ਨਾਲ ਚਰਚਾ ਹੋ ਰਹੀ ਹੈ। ਕਰੀਬ 132 ਮਾਣਯੋਗ ਮੈਂਬਰਾਂ ਨੇ ਦੋਹਾਂ ਸਦਨਾਂ ਵਿੱਚ ਮਿਲ ਕੇ ਬਹੁਤ ਹੀ ਸਾਰਥਕ ਚਰਚਾ ਕੀਤੀ ਹੈ ਅਤੇ ਭਵਿੱਖ ਵੀ ਵਿੱਚ ਇਸ ਚਰਚਾ ਦੇ ਇੱਕ-ਇੱਕ ਸ਼ਬਦ ਆਉਣ ਵਾਲੀ ਸਾਡੀ ਯਾਤਰਾ ਵਿੱਚ ਸਾਡੇ ਸਭ ਦੇ ਕੰਮ ਆਉਣ ਵਾਲਾ ਹੈ ਅਤੇ ਇਸ ਲਈ ਹਰ ਗੱਲ ਦਾ ਆਪਣਾ ਇੱਕ ਮਹੱਤਵ ਹੈ, ਮੁੱਲ ਹੈ। ਮੇਰੇ ਸਾਰੇ ਮਾਣਯੋਗ ਸਾਂਸਦਾਂ ਨੇ ਆਪਣੀ ਗੱਲ ਦੇ ਸ਼ੁਰੂ ਵਿੱਚ ਤਾਂ ਪਹਿਲਾਂ ਹੀ ਕਿਹਾ ਹੈ ਕਿ ਅਸੀਂ ਇਸ ਦਾ ਸਮਰਥਨ ਕਰਦੇ ਹਾਂ ਅਤੇ ਇਸ ਦੇ ਲਈ ਮੈਂ ਸਭ ਦਾ ਹਿਰਦੈ ਤੋਂ ਅਭਿਨੰਦਨ ਕਰਦਾ ਹਾਂ, ਹਿਰਦੈ ਤੋਂ ਆਭਾਰ ਵਿਅਕਤ ਕਰਦਾ ਹਾਂ। ਇਹ ਜੋ ਸਿਪਰਿਟ ਪੈਦਾ ਹੋਈ ਹੈ, ਇਹ ਸਿਪਰਿਟ ਦੇਸ਼ ਦੇ ਜਨ-ਜਨ ਵਿੱਚ ਇੱਕ ਨਵਾਂ ਆਤਮਵਿਸ਼ਵਾਸ ਪੈਦਾ ਕਰੇਗਾ ਅਤੇ ਅਸੀਂ ਸਾਰੇ ਮਾਣਯੋਗ ਸਾਂਸਦਾਂ ਨੇ ਅਤੇ ਸਾਰੀਆਂ ਰਾਜਨੀਤਕ ਪਾਰਟੀਆਂ ਨੇ ਇੱਕ ਬਹੁਤ ਵੱਡੀ ਅਹਿਮ ਭੂਮਿਕਾ ਨਿਭਾਈ ਹੈ। ਨਾਰੀ ਸ਼ਕਤੀ ਨੂੰ ਇੱਕ ਵਿਸ਼ੇਸ਼ ਸਨਮਾਨ, ਸਿਰਫ਼ ਬਿਲ ਪਾਸ ਹੋਣ ਨਾਲ ਮਿਲ ਰਿਹਾ ਹੈ, ਅਜਿਹਾ ਨਹੀਂ ਹੈ। ਇਸ ਬਿਲ ਦੇ ਪ੍ਰਤੀ ਦੇਸ਼ ਦੀਆਂ ਸਾਰੀਆਂ ਰਾਜਨੀਤਕ ਪਾਰਟੀਆਂ ਦੀ ਸਕਾਰਾਤਮਕ ਸੋਚ ਹੋਣਾ, ਇਹ ਸਾਡੇ ਦੇਸ਼ ਦੀ ਨਾਰੀ ਸ਼ਕਤੀ ਨੂੰ ਇੱਕ ਨਵੀਂ ਊਰਜਾ ਦੇਣ ਵਾਲੀ ਹੈ। ਇਹ ਇੱਕ ਨਵਾਂ ਵਿਸ਼ਵਾਸ ਦੇ ਨਾਲ ਰਾਸ਼ਟਰ ਨਿਰਮਾਣ ਵਿੱਚ ਯੋਗਦਾਨ ਦੇਣ ਵਿੱਚ ਅਗਵਾਈ ਦੇ ਨਾਲ ਅੱਗੇ ਆਏਗੀ, ਇਹ ਆਪਣੇ ਆਪ ਵਿੱਚ ਵੀ ਸਾਡੇ ਉੱਜਵਲ ਭਵਿੱਖ ਦੀ ਗਰੰਟੀ ਬਣਨ ਵਾਲੀ ਹੈ।
ਮਾਣਯੋਗ ਚੇਅਰਮੈਨ ਜੀ.
ਮੈਂ ਇਸ ਸਦਨ ਦਾ ਸਮਾਂ ਜ਼ਿਆਦਾ ਲੈਂਦਾ ਨਹੀਂ ਹੈ। ਮੈਂ ਸਿਰਫ਼ ਜੋ ਭਾਵਨਾ ਤੁਸੀਂ ਵਿਅਕਤ ਕੀਤੀ ਹੈ, ਉਸ ਦੇ ਲਈ ਆਭਾਰ ਵਿਅਕਤ ਕਰਦਾ ਹਾਂ ਅਤੇ ਜਦੋਂ ਮਤਦਾਨ ਹੋਵੇਗਾ ਤਾਂ ਮੇਰੀ ਤੁਹਾਨੂੰ ਸਾਰਿਆਂ ਨੂੰ ਤਾਕੀਦ ਹੈ ਕਿ ਇਹ ਉੱਚ ਸਦਨ ਹੈ, ਚਰਚਾ ਵੀ ਉੱਤਮ ਕਰਨ ਦਾ ਪ੍ਰਯਾਸ ਹੋਇਆ ਅਤੇ ਅਤੇ ਮਤਦਾਨ ਵੀ ਸਰਬਸੰਮਤੀ ਨਾਲ ਕਰਕੇ ਅਸੀਂ ਦੇਸ਼ ਨੂੰ ਇੱਕ ਨਵਾਂ ਵਿਸ਼ਵਾਸ ਦੇਈਏ। ਇਸੇ ਉਮੀਦ ਦੇ ਨਾਲ ਮੈਂ ਫਿਰ ਇੱਕ ਵਾਰ ਸਭ ਦਾ ਹਿਰਦੈ ਤੋਂ ਬਹੁਤ-ਬਹੁਤ ਧੰਨਵਾਦ ਕਰਦਾ ਹਾਂ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਸ਼੍ਰੀ ਨਾਇਡੂ ਨੇ ਰਾਜ ਸਭਾ ਦੇ ਅਧਿਕਾਰੀਆਂ ਨਾਲ ਮੁਲਾਕਾਤ ਕੀਤੀ ਅਤੇ ਉਨ੍ਹਾਂ ਦੇ ਖੁਸ਼ਹਾਲ ਭਵਿੱਖ ਦੀ ਕਾਮਨਾ ਕੀਤੀ
ਉਪ ਰਾਸ਼ਟਰਪਤੀ ਨੇ ਰਾਜ ਸਭਾ ਕਰਮਚਾਰੀਆਂ ਨੂੰ ਕਿਹਾ- 'ਤੁਸੀਂ ਹਮੇਸ਼ਾ ਮੇਰੇ ਦਿਲ ਦੇ ਨੇੜੇ ਰਹੋਗੇ'
ਰਾਜ ਸਭਾ ਦੇ ਅਧਿਕਾਰੀਆਂ ਨੇ ਭਾਵੁਕ ਹੋ ਕੇ ਸ਼੍ਰੀ ਨਾਇਡੂ ਨਾਲ ਬਿਤਾਏ ਦਿਨਾਂ ਨੂੰ ਯਾਦ ਕੀਤਾ
ਉਪ ਰਾਸ਼ਟਰਪਤੀ ਨੇ ਸੰਸਦ ਭਵਨ ਦੇ ਬਗੀਚੇ ਵਿੱਚ ਸੀਤਾ-ਅਸ਼ੋਕ ਦਾ ਪੌਦਾ ਲਾਇਆ
ਉਪ ਰਾਸ਼ਟਰਪਤੀ ਅਤੇ ਰਾਜ ਸਭਾ ਦੇ ਚੇਅਰਮੈਨ ਸ਼੍ਰੀ ਐੱਮ ਵੈਂਕਈਆ ਨਾਇਡੂ ਨੇ ਅੱਜ ਸੰਸਦ ਭਵਨ ਵਿਖੇ ਰਾਜ ਸਭਾ ਸਕੱਤਰੇਤ ਦੇ ਅਧਿਕਾਰੀਆਂ ਨਾਲ ਮੁਲਾਕਾਤ ਕੀਤੀ ਅਤੇ ਪਿਛਲੇ ਪੰਜ ਸਾਲਾਂ ਵਿੱਚ ਆਪਣੇ ਪ੍ਰਤੀ ਦਿਖਾਏ ਗਏ ਪਿਆਰ ਅਤੇ ਸਮਰਥਨ ਲਈ ਉਨ੍ਹਾਂ ਸਾਰਿਆਂ ਦਾ ਧੰਨਵਾਦ ਕੀਤਾ। ਅਧਿਕਾਰੀਆਂ ਦੇ ਸਮਰਪਣ ਅਤੇ ਫਰਜ਼ ਦੀ ਭਾਵਨਾ ਦੀ ਸ਼ਲਾਘਾ ਕਰਦੇ ਹੋਏ, ਸ਼੍ਰੀ ਨਾਇਡੂ ਨੇ ਉਨ੍ਹਾਂ ਨੂੰ ਭਵਿੱਖ ਲਈ ਸ਼ੁਭਕਾਮਨਾਵਾਂ ਦਿੱਤੀਆਂ। ਉਪ ਰਾਸ਼ਟਰਪਤੀ ਨੇ ਰਾਜ ਸਭਾ ਦੇ ਕਰਮਚਾਰੀਆਂ ਨੂੰ ਕਿਹਾ, "ਤੁਸੀਂ ਹਮੇਸ਼ਾ ਮੇਰੇ ਦਿਲ ਦੇ ਨੇੜੇ ਰਹੋਗੇ'।
ਮਾਹੌਲ ਉਸ ਸਮੇਂ ਬਹੁਤ ਭਾਵੁਕ ਹੋ ਗਿਆ ਜਦੋਂ ਰਾਜ ਸਭਾ ਦੇ ਸੀਨੀਅਰ ਅਧਿਕਾਰੀਆਂ ਨੇ ਸ਼੍ਰੀ ਨਾਇਡੂ ਨਾਲ ਆਪਣੇ ਦਿਨਾਂ ਨੂੰ ਯਾਦ ਕੀਤਾ ਅਤੇ ਬੀਤੇ ਸਾਲਾਂ ਦੌਰਾਨ ਉਪ ਰਾਸ਼ਟਰਪਤੀ ਦੁਆਰਾ ਪ੍ਰਦਾਨ ਕੀਤੇ ਮਾਰਗਦਰਸ਼ਨ ਅਤੇ ਅਗਵਾਈ ਲਈ ਧੰਨਵਾਦ ਪ੍ਰਗਟ ਕੀਤਾ। ਅਧਿਕਾਰੀਆਂ ਨੇ ਅਹੁਦਾ ਛੱਡ ਰਹੇ ਸਭਾਪਤੀ ਦੇ ਖੁਸ਼ਹਾਲ ਅਤੇ ਸਿਹਤਮੰਦ ਜੀਵਨ ਦੀ ਕਾਮਨਾ ਕੀਤੀ।
ਇਸ ਤੋਂ ਪਹਿਲਾਂ ਉਪ ਰਾਸ਼ਟਰਪਤੀ ਨੇ ਸੰਸਦ ਭਵਨ ਦੇ ਬਗੀਚੇ ਵਿੱਚ ਸੀਤਾ-ਅਸ਼ੋਕ ਦਾ ਬੂਟਾ ਲਾਇਆ ਅਤੇ ਕੁਦਰਤੀ ਵਾਤਾਵਰਨ ਦੀ ਸੁਰੱਖਿਆ ਅਤੇ ਸੰਭਾਲ ਦੀ ਲੋੜ ’ਤੇ ਜ਼ੋਰ ਦਿੱਤਾ। ਭਾਰਤੀ ਪਰੰਪਰਾ ਵਿੱਚ ਰੁੱਖ ਨੂੰ ਕਈ ਪੁੱਤਰਾਂ ਦੇ ਬਰਾਬਰ ਮੰਨਣ ਦੀ ਗੱਲ ਨੂੰ ਰੇਖਾਂਕਿਤ ਕਰਦੇ ਹੋਏ ਉਨ੍ਹਾਂ ਨੇ ਦੇਸ਼ ਭਰ ਵਿੱਚ ਰੁੱਖ ਲਗਾਉਣ ਨੂੰ ਉਤਸ਼ਾਹਿਤ ਕਰਨ ਦਾ ਸੱਦਾ ਦਿੱਤਾ।
ਰੇਲ ਮੰਤਰਾਲਾ
ਦਿੱਲੀ ਵਿੱਚ ਉਸ ਦੀ ਪਹਿਲੀ ਆਕਸੀਜਨ ਐਕਸਪ੍ਰੈੱਸ ਪਹੁੰਚੀ
ਮੱਧ ਪ੍ਰਦੇਸ਼ ਦੇ ਜਬਲਪੁਰ ਅਤੇ ਭੋਪਾਲ ਵਿੱਚ 64 ਐੱਮਟੀ ਆਕਸੀਜਨ ਜਲਦ ਪਹੁੰਚ ਜਾਏਗੀ
100 ਐੱਮਟੀ ਤੋਂ ਜ਼ਿਆਦਾ ਗੈਸ ਲੈ ਕੇ ਆ ਰਹੇ 7 ਟੈਂਕਰਾਂ ਵਾਲੀਆਂ 2 ਹੋਰ ਟ੍ਰੇਨਾਂ ਦਾ 36 ਘੰਟਿਆਂ ਵਿੱਚ ਲਖਨਊ ਵਿੱਚ ਪਹੁੰਚਣ ਦਾ ਅਨੁਮਾਨ ਹੈ
ਹੁਣ ਤੱਕ ਛੇ ਆਕਸੀਜਨ ਐਕਸਪ੍ਰੈੱਸ ਵਿੱਚ ਲਗਭਗ 450 ਐੱਮਟੀ ਲਿਕਵਿਡ ਮੈਡੀਕਲ ਆਕਸੀਜਨ ਦੀ ਸਪਲਾਈ ਪਹਿਲੇ ਹੀ ਹੋ ਚੁੱਕੀ ਹੈ
ਭਾਰਤੀ ਰੇਲ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਤਰਲ ਮੈਡੀਕਲ ਆਕਸੀਜਨ ਦੀ ਸਪਲਾਈ ਨੂੰ ਨਿਰੰਤਰ ਜਾਰੀ ਰੱਖਿਆ ਹੋਇਆ ਹੈ। ਹੁਣ ਤੱਕ 10,000 ਕਿਲੋਮੀਟਰ  ਤੋਂ ਜ਼ਿਆਦਾ ਦੂਰੀ ਕਵਰ ਕਰਕੇ 26 ਟੈਂਕਰਾਂ ਦੇ ਰਾਹੀਂ 6 ਆਕਸੀਜਨ ਐਕਸਪ੍ਰੈੱਸ ਵਿੱਚ ਮਹਾਰਾਸ਼ਟਰ, ਉੱਤਰ ਪ੍ਰਦੇਸ਼ ਅਤੇ ਦਿੱਲੀ ਨੂੰ 450 ਮੀਟ੍ਰਿਕ ਟਨ ਦੀ ਸਪਲਾਈ ਕੀਤੀ ਜਾ ਚੁੱਕੀ ਹੈ।
ਵਰਤਮਾਨ ਵਿੱਚ, ਇੱਕ ਹੋਰ ਆਕਸੀਜਨ ਐਕਸਪ੍ਰੈੱਸ ਜਬਲਪੁਰ ਦੇ ਰਸਤੇ ਬੋਕਾਰੋ ਤੋਂ ਭੋਪਾਲ ਲਈ ਚਲ ਰਹੀ ਹੈ। ਇਹ ਟ੍ਰੇਨ 6 ਟੈਂਕਰਾਂ ਵਿੱਚ 64 ਮੀਟ੍ਰਿਕ ਟਨ ਲਿਕਵਿਡ ਮੈਡੀਕਲ ਆਕਸੀਜਨ ਲੈ ਕੇ ਆ ਰਹੀ ਹੈ, ਜਿਸ ਵਿੱਚ ਭੋਪਾਲ ਅਤੇ ਜਬਲਪੁਰ ਸ਼ਹਿਰਾਂ ਦੇ ਮਾਧਿਅਮ ਰਾਹੀਂ ਮੱਧ ਪ੍ਰਦੇਸ਼ ਦੀ ਆਕਸੀਜਨ ਦੀ ਮੰਗ ਪੂਰੀ ਹੋਵੇਗੀ।
ਲਖਲਊ ਤੋਂ ਇੱਕ ਹੋਰ ਖਾਲੀ ਰੈਕ ਬੋਕਾਰੋ ਪਹੁੰਚ ਗਈ ਹੈ, ਜੋ ਉੱਤਰ ਪ੍ਰਦੇਸ਼ ਨੂੰ ਆਕਸੀਜਨ ਦੀ ਸਪਲਾਈ ਲਈ ਆਕਸੀਜਨ ਟੈਂਕਰਾਂ ਦਾ ਇੱਕ ਹੋਰ ਸੈਟ ਲੈ ਕੇ ਆਵੇਗੀ।
ਦਿੱਲੀ ਤੋਂ ਅੱਜ ਸਵੇਰੇ ਉਸ ਦੀ ਪਹਿਲੀ ਆਕਸੀਜਨ ਐਕਸਪ੍ਰੈੱਸ 70 ਮੀਟ੍ਰਿਕ ਟਨ ਤੋਂ ਜ਼ਿਆਦਾ ਲਿਕਵਿਡ ਮੈਡੀਕਲ ਆਕਸੀਜਨ ਲੈ ਕੇ ਪਹੁੰਚੀ।
ਹੁਣ ਤੱਕ, ਆਰਜ਼ੀ ਅਨੁਮਾਨ ਦੇ ਮੁਤਾਬਿਕ, ਭਾਰਤੀ ਰੇਲ ਨੇ ਉੱਤਰ ਪ੍ਰਦੇਸ਼ ਨੂੰ 202 ਮੀਟ੍ਰਿਕ ਟਨ, ਮਹਾਰਾਸ਼ਟਰ ਨੂੰ 174 ਟਨ ਅਤੇ ਦਿੱਲੀ ਨੂੰ 70 ਮੀਟ੍ਰਿਕ ਟਨ ਦੀ ਸਪਲਾਈ ਕੀਤੀ ਹੈ। ਮੱਧ ਪ੍ਰਦੇਸ਼ ਨੂੰ ਅਗਲੇ 24 ਘੰਟਿਆਂ ਵਿੱਚ 64 ਮੀਟ੍ਰਿਕ ਟਨ ਆਕਸੀਜਨ ਮਿਲ ਜਾਏਗੀ।
ਰੇਲ ਮੰਤਰਾਲਾ
ਕਿਸਾਨ ਰੇਲ ਸੇਵਾਵਾਂ
‘ਕਿਸਾਨ ਰੇਲ ਪ੍ਰੋਜੈਕਟ’ ਅਧੀਨ ਰੇਲਵੇਜ਼ ਨੇ ਹੁਣ ਤੱਕ ਹੇਠ ਲਿਖੇ ਰੂਟਾਂ ਉੱਤੇ ‘ਕਿਸਾਨ ਰੇਲ’ ਸੇਵਾਵਾਂ ਚਲਾਈਆਂ ਹਨ:
-
ਦੇਵਲਾਲੀ/ਸੰਘੋਲਾ  ਤੋਂ ਦਾਨਾਪੁਰ/ਮੁਜ਼ੱਫ਼ਰਪੁਰ 
-
ਅਨੰਤਪੁਰ  ਤੋਂ ਆਦਰਸ਼ ਨਗਰ 
-
ਯਸ਼ਵੰਤਪੁਰ  ਤੋਂ ਹਜ਼ਰਤ ਨਿਜ਼ਾਮੁੱਦੀਨ 
-
ਵਰੁੜ/ਨਾਗਪੁਰ  ਤੋਂ ਆਦਰਸ਼ ਨਗਰ 
-
ਛਿੰਦਵਾੜਾ  ਤੋਂ ਹਾਵੜਾ 
-
ਸਾਂਗੋਲਾ  ਤੋਂ ਹਾਵੜਾ 
-
ਸਾਂਗੋਲਾ  ਤੋਂ ਸ਼ਾਲੀਮਾਰ 
-
ਇੰਦੌਰ  ਤੋਂ ਨਿਊ ਗੁਹਾਟੀ 
-
ਰਤਲਾਮ  ਤੋਂ ਨਿਊ ਗੁਹਾਟੀ 
-
ਇੰਦੌਰ  ਤੋਂ ਅਗਰਤਲਾ 
-
ਜਲੰਧਰ  ਤੋਂ ਜਿਰਾਨੀਆ 
-
ਨਾਗਰਸੋਲ  ਤੋਂ ਨਿਊ ਗੁਹਾਟੀ 
-
ਨਾਗਰਸੋਲ  ਤੋਂ ਚਿਤਪੁਰ 
-
ਨਾਗਰਸੋਲ  ਤੋਂ ਨਿਊ ਜਲਪਾਈਗੁੜੀ 
-
ਨਾਗਰਸੋਲ  ਤੋਂ ਨੌਗਾਚੀਆ 
-
ਨਾਗਰਸੋਲ  ਤੋਂ ਫਤੂਹਾ 
-
ਨਾਗਰਸੋਲ  ਤੋਂ ਬਾਇਹਾਤਾ 
-
ਨਾਗਰਸੋਲ  ਤੋਂ ਮਾਲਦਾ ਟਾਊਨ 
-
ਦਹਾਨੂੰ ਰੋਡ  ਤੋਂ ਆਦਰਸ਼ ਨਗਰ 
-
ਤਾਰਕੇਸ਼ਵਰ  ਤੋਂ ਦੀਮਾਪੁਰ 
-
ਨਾਗਰਸੋਲ  ਤੋਂ ਅਗਰਤਲਾ 
-
ਧੋਰਾਜੀ  ਤੋਂ ਨਿਊ ਗੁਹਾਟੀ 
-
ਨਾਗਰਸੋਲ  ਤੋਂ ਧੂਪਗੁੜੀ ; ਅਤੇ
-
ਨਾਗਰਸੋਲ  ਤੋਂ ਗੌੜ ਮਾਲਦਾ 
7 ਅਗਸਤ, 2020 ਨੂੰ ਪਹਿਲੀ ਕਿਸਾਨ ਰੇਲ ਸੇਵਾ ਦੀ ਸ਼ੁਰੂਆਤ ਤੋਂ ਅਤੇ 5 ਫ਼ਰਵਰੀ, 2021 ਤੱਕ ਭਾਰਤੀ ਰੇਲਵੇ ਨੇ 208 ਕਿਸਾਨ ਰੇਲ ਸੇਵਾਵਾਂ ਚਲਾਈਆਂ ਹਨ, ਜਿਨ੍ਹਾਂ ਰਾਹੀਂ ਫਲਾਂ ਤੇ ਸਬਜ਼ੀਆਂ ਸਮੇਤ ਛੇਤੀ ਨਸ਼ਟ ਹੋਣ–ਯੋਗ ਲਗਭਗ 68 ਟਨ ਵਸਤਾਂ ਦੀ ਢੋਆ–ਢੁਆਈ ਕੀਤੀ ਗਈ ਹੈ।
ਫਿਰ ਵੀ, ਛੇਤੀ ਨਸ਼ਟ ਹੋਣ–ਯੋਗ ਵਸਤਾਂ ਦੇ ਭੰਡਾਰਣ ਦੀ ਸੁਵਿਧਾ ਮੁਹੱਈਆ ਕਰਵਾਉਣ ਲਈ ਨਿਯੰਤ੍ਰਿਤ ਤਾਪਮਾਨ ਉੱਤੇ ‘ਪੈਰਿਸ਼ੇਬਲ ਕਾਰਗੋ ਸੈਂਟਰਜ਼’ ਨਾਸ਼ਿਕ, ਸਿੰਗੂਰ, ਨਿਊ ਆਜ਼ਾਦਪੁਰ, ਰਾਜਾ ਕਾ ਤਾਲਾਬ/ਵਾਰਾਨਸੀ, ਗ਼ਾਜ਼ੀਪੁਰ ਤੇ ਫਤੂਹਾ ਸਥਾਪਤ ਕੀਤੇ ਗਏ ਹਨ। ਇਸ ਤੋਂ ਇਲਾਵਾ ਕੋਲਡ ਸਟੋਰੇਜ ‘ਰੀਫ਼ਰ ਪਾਰਕ’ ਦਾਦਰੀ ਦੇ ‘ਇਨਲੈਂਡ ਕੰਟੇਨਰ ਡੀਪੂ’ ’ਚ ਅਤੇ ਰਾਏ, ਸੋਨੀਪਤ ’ਚ ਇੱਕ ਕੋਲਡ ਸਟੋਰੇਜ ਸੁਵਿਧਾ ਸਥਾਪਤ ਕੀਤੀ ਗਈ ਹੈ।
ਇਹ ਜਾਣਕਾਰੀ ਅੱਜ ਰਾਜ ਸਭਾ ’ਚ ਰੇਲਵੇਜ਼, ਵਣਜ ਤੇ ਉਦਯੋਗ ਅਤੇ ਖਪਤਕਾਰ ਮਾਮਲੇ, ਖ਼ੁਰਾਕ ਤੇ ਜਨਤਕ ਵੰਡ ਮਾਮਲਿਆਂ ਬਾਰੇ ਮੰਤਰੀ ਸ੍ਰੀ ਪੀਯੂਸ਼ ਗੋਇਲ ਨੇ ਇੱਕ ਸੁਆਲ ਦੇ ਲਿਖਤੀ ਜੁਆਬ ਰਾਹੀਂ ਦਿੱਤੀ।
ਬਿਜਲੀ ਮੰਤਰਾਲਾ
ਐੱਨਟੀਪੀਸੀ ਬਿਹਾਰ ਵਿੱਚ ਬਿਜਲੀ ਸਪਲਾਈ ਵਿੱਚ ਸੁਧਾਰ ਲਈ ਵਚਨਬੱਧ ਹੈ
ਐੱਨਟੀਪੀਸੀ ਬਿਹਾਰ ਰਾਜ ਨੂੰ ਐੱਨਟੀਪੀਸੀ ਅਤੇ ਇਸਦੇ ਸੰਯੁਕਤ ਉੱਦਮਾਂ  ਦੇ ਵੱਖ-ਵੱਖ ਸਟੇਸ਼ਨਾਂ ਦੁਆਰਾ ਪ੍ਰਦਾਨ ਕੀਤੀ ਗਈ ਅਨੁਸੂਚੀ ਦੇ ਅਨੁਸਾਰ ਬਿਜਲੀ ਸਪਲਾਈ ਕਰ ਰਹੀ ਹੈ। 14.08.2021 ਤੋਂ 28.08.2021 ਦੇ ਪੰਦਰਵਾੜੇ ਦੌਰਾਨ, ਐੱਨਟੀਪੀਸੀ ਨੇ ਬਿਹਾਰ ਨੂੰ ਰੋਜ਼ਾਨਾ ਆਧਾਰ ‘ਤੇ ਔਸਤਨ 73 ਐੱਮਯੂ ਬਿਜਲੀ ਦੀ ਸਪਲਾਈ ਕੀਤੀ ਹੈ, ਜੋ ਕਿ ਇਸੇ ਅਵਧੀ ਦੌਰਾਨ ਬਿਹਾਰ ਦੀ ਕੁੱਲ ਖਪਤ ਦਾ ਤਕਰੀਬਨ 62% ਬਣਦਾ ਹੈ।
ਵਿੱਤੀ ਸਾਲ 2021-22 ਦੇ ਸਭ ਤੋਂ ਵਧ ਮੰਗ ਦੇ ਮਹੀਨੇ ਜਿਵੇਂ ਕਿ ਪੂਰਬੀ ਖੇਤਰ ਬਿਜਲੀ ਕਮੇਟੀ ਦੁਆਰਾ ਸਾਲ ਦੇ ਅਰੰਭ ਵਿੱਚ ਐਲਾਨੇ ਗਏ ਸਨ, ਉਹ ਅਪ੍ਰੈਲ, ਮਈ ਅਤੇ ਜੂਨ ਸਨ। ਇਸ ਅਨੁਸਾਰ ਘੱਟ ਮੰਗ ਦੀ ਮਿਆਦ ਨਾਲ ਇਕਸਾਰ ਕਰਦਿਆਂ ਇਸ ਮਿਆਦ ਦੇ ਦੌਰਾਨ ਕੁਝ ਇਕਾਈਆਂ ਵਿੱਚ ਓਵਰਹੌਲਿੰਗ ਦੀ ਯੋਜਨਾ ਬਣਾਈ ਗਈ ਸੀ। ਇਨ੍ਹਾਂ ਯੂਨਿਟਾਂ ਨੂੰ ਹੌਲੀ ਹੌਲੀ ਸੇਵਾ ਵਿੱਚ ਵਾਪਸ ਲਿਆ ਜਾਵੇਗਾ।
ਇਸ ਤੋਂ ਇਲਾਵਾ, ਓਡੀਸ਼ਾ ਦੇ ਐੱਨਟੀਪੀਸੀ ਦੇ ਦਰਲੀਪੱਲੀ ਸਟੇਸ਼ਨ ਦੇ ਯੂਨਿਟ ਨੰਬਰ#2 ਨੂੰ 01-09-2021 ਤੋਂ ਵਪਾਰਕ ਪਖੋਂ ਕਾਰਜਸ਼ੀਲ ਘੋਸ਼ਿਤ ਕੀਤਾ ਜਾ ਰਿਹਾ ਹੈ ਅਤੇ ਬਿਹਾਰ ਨੂੰ ਇਸ ਪਲਾਂਟ ਤੋਂ ਤਕਰੀਬਨ 94 ਮੈਗਾਵਾਟ ਹਿੱਸਾ ਮਿਲੇਗਾ।
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਕੇਂਦਰੀ ਘੱਟ ਗਿਣਤੀ ਮਾਮਲੇ ਮੰਤਰਾਲਾ ਵਲੋਂ ਆਯੋਜਿਤ ਹੁਨਰ ਹਾਟ 9 ਅਕਤੂਬਰ 2020 ਤੋਂ ਫੇਰ ਸ਼ੁਰੂ ਹੋਵੇਗਾ
ਅਗਲਾ ਹੁਨਰ ਹਾਟ ਪ੍ਰਯਾਗਰਾਜ 'ਚ 9 ਤੋਂ 18 ਅਕਤੂਬਰ 2020 ਤੱਕ ਆਯੋਜਿਤ ਹੋਵੇਗਾ
ਥੀਮ --“ਲੋਕਲ ਤੋਂ ਗਲੋਬਲ” ਦੇ ਨਾਲ ਸਵਦੇਸ਼ੀ ਖਿਡੌਣਿਆਂ ਦਾ ਰਹੇਗਾ ਜਲਵਾ
30 ਫ਼ੀਸਦੀ ਤੋਂ ਜ਼ਿਆਦਾ ਸਟਾਲ ਸਵਦੇਸ਼ੀ ਖਿਡੌਣਿਆਂ ਦੇ ਕਾਰੀਗਰਾਂ ਲਈਹੋਣਗੇ
“ਹੁਨਰ ਹਾਟ” ਨੇ ਪਿਛਲੇ ਪੰਜ ਸਾਲਾਂ 'ਚ 5 ਲੱਖ ਤੋਂ ਜ਼ਿਆਦਾ ਭਾਰਤੀ ਦਸਤਕਾਰਾਂ, ਸ਼ਿਲਪਕਾਰਾਂ ਨੂੰ ਰੋਜਗਾਰ ਦੇ ਮੌਕੇ ਪ੍ਰਦਾਨ ਕੀਤੇ- ਮੁਖਤਾਰ ਅੱਬਾਸ ਨਕਵੀ
ਕੋਰੋਨਾ ਦੀਆਂ ਚੁਨੌਤੀਆਂ ਦੇ ਚਲਦੇ ਲੱਗਭੱਗ 6 ਮਹੀਨਿਆਂ ਤੋਂ ਬਾਅਦ ਲੋਕਲ ਤੋਂ ਗਲੋਬਲ ਥੀਮ ਦੇ ਨਾਲ 9 ਅਕਤੂਬਰ 2020 ਤੋਂ ਫਿਰ ਸ਼ੁਰੂ ਹੋ ਰਹੇ ਹੁਨਰ ਹਾਟ 'ਚ ਇਸ ਵਾਰ ਸਵਦੇਸ਼ੀ ਖਿਡੌਣਿਆਂ ਦਾ ਜਲਵਾ ਰਹੇਗਾ।
ਕੇਂਦਰੀ ਘੱਟ ਗਿਣਤੀ ਮਾਮਲੇ ਮੰਤਰੀ ਸ਼੍ਰੀ ਮੁਖਤਾਰ ਅੱਬਾਸ ਨਕਵੀ ਨੇ ਅੱਜ ਇੱਥੇ ਦੱਸਿਆ ਕਿ ਦੇਸ਼ ਦੇ ਹਰਖੇਤਰ 'ਚ ਦੇਸ਼ੀ ਖਿਡੌਣਿਆਂ ਦੇ ਉਤਪਾਦਨ ਦੀ ਬਹੁਤ ਪੁਰਾਣੀ ਅਤੇ ਪੁਸ਼ਤੈਨੀ ਪਰੰਪਰਾ ਰਹੀ ਹੈ, ਉਹ ਅਲੋਪ ਹੋ ਰਹੀ ਸੀ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਵਲੋਂ ਸਵਦੇਸ਼ੀ ਖਿਡੌਣਿਆਂ ਨੂੰ ਪ੍ਰੋਤਸਾਹਿਤ ਕਰਨ ਦੇ ਸੱਦੇ ਨੇ ਭਾਰਤ ਦੇ ਸਵਦੇਸ਼ੀ ਖਿਡੌਣਾ ਉਦਯੋਗ 'ਚ ਨਵੀਂ ਜਾਨ ਪਾ ਦਿੱਤੀ ਹੈ ।
ਸ਼੍ਰੀ ਨਕਵੀ ਨੇ ਕਿਹਾ ਕਿ ਦੇਸ਼ ਦਾ ਹਰਖੇਤਰ, ਲੱਕੜੀ, ਬਰਾਸ, ਬਾਂਸ, ਸ਼ੀਸ਼ੇ, ਕੱਪੜੇ, ਕਾਗਜ਼, ਮਿੱਟੀ ਦੇ ਖਿਡੌਣੇ ਬਣਾਉਣ ਵਾਲੇ ਹੁਨਰ ਦੇ ਉਸਤਾਦਾਂ ਨਾਲ ਭਰਪੂਰ ਹੈ। ਇਨ੍ਹਾਂ ਦੇ ਇਸ ਸ਼ਾਨਦਾਰ ਸਵਦੇਸ਼ੀ ਉਤਪਾਦਨ ਨੂੰ ਮੌਕਾ-ਮਾਰਕੀਟ ਉਪਲੱਬਧ ਕਰਾਉਣ ਲਈ ਹੁਨਰ ਹਾਟ ਬਹੁਤ ਵੱਡਾ ਪਲੇਟਫਾਰਮ ਦੇਣ ਜਾ ਰਿਹਾ ਹੈ ।
ਸ਼੍ਰੀ ਨਕਵੀ ਨੇ ਕਿਹਾ ਕਿ ਸਵਦੇਸ਼ੀ ਖਿਡੌਣੀਆਂ ਨੂੰ ਪ੍ਰੋਤਸਾਹਿਤ ਕਰਨ ਦੇ ਸੱਦੇ ਨਾਲ ਭਾਰਤੀ ਖਿਡੌਣਾ ਉਦਯੋਗ ਫਿਰ ਤੋਂ ਬਾਜ਼ਾਰ 'ਚ ਆਪਣਾ ਦਬਦਬਾ ਕਾਇਮ ਕਰੇਗਾ। ਸ਼੍ਰੀ ਨਕਵੀ ਨੇ ਕਿਹਾ ਕਿ ਅਕਤੂਬਰ 2020 ਤੋਂ ਸ਼ੁਰੂ ਹੋਣ ਵਾਲੇ ਹੁਨਰ ਹਾਟ 'ਚ 30 ਫ਼ੀਸਦੀ ਤੋਂ ਜ਼ਿਆਦਾ ਸਟਾਲ ਸਵਦੇਸ਼ੀ ਖਿਡੌਣਿਆਂ ਦੇ ਕਾਰੀਗਰਾਂ ਲਈ ਹੋਣਗੇ। ਅਗਲਾ ਹੁਨਰ ਹਾਟ ਪ੍ਰਯਾਗਰਾਜ 'ਚ 9 ਤੋਂ 18 ਅਕਤੂਬਰ 2020 ਤੱਕ ਆਯੋਜਿਤ ਕੀਤਾ ਜਾਵੇਗਾ। ਸਵਦੇਸ਼ੀ ਖਿਡੌਣਿਆਂ ਦੀ ਆਕਰਸ਼ਪੈਕੇਜਿੰਗ ਲਈ ਵੀ ਵੱਖ-ਵੱਖ ਸੰਸਥਾਵਾਂ ਰਾਹੀਂ ਦਸਤਕਾਰਾਂ, ਸ਼ਿਲਪਕਾਰਾਂ ਦੀ ਮਦਦ ਕੀਤੀ ਜਾਵੇਗੀ ।
ਸ਼੍ਰੀ ਨਕਵੀ ਨੇ ਕਿਹਾ ਕਿ ਪਿਛਲੇ ਪੰਜ ਸਾਲਾਂ 'ਚ 5 ਲੱਖ ਤੋਂ ਜ਼ਿਆਦਾ ਭਾਰਤੀ ਦਸਤਕਾਰਾਂ, ਸ਼ਿਲਪਕਾਰਾਂ ਨੂੰ ਰੋਜਗਾਰ ਦੇ ਮੌਕੇ ਪ੍ਰਦਾਨ ਕਰਨ ਵਾਲੇ ਹੁਨਰ ਹਾਟ ਦੇ ਦੁਰਲਭ ਹੱਥ ਨਾਲ ਬਣੇ ਸਵਦੇਸ਼ੀ ਸਾਮਾਨ ਲੋਕਾਂ 'ਚ ਕਾਫ਼ੀ ਹਰਮਨ ਪਿਆਰੇ ਹੋਏ ਹਨ। ਦੇਸ਼ ਦੇ ਦੂਰ-ਦਰਾਜ ਦੇ ਖੇਤਰਾਂ ਦੇ ਦਸਤਕਾਰਾਂ, ਸ਼ਿਲਪਕਾਰਾਂ, ਕਾਰੀਗਰਾਂ, ਹੁਨਰ ਦੇ ਉਸਤਾਦਾਂ ਨੂੰ ਮੌਕਾ-ਮਾਰਕੀਟ ਦੇਣ ਵਾਲਾ ਹੁਨਰ ਹਾਟ ਸਵਦੇਸ਼ੀ ਹੱਥ ਨਾਲ ਬਣੇ ਉਤਪਾਦਨਾਂ ਦਾ ਪ੍ਰਮਾਣਿਕ ਬ੍ਰਾਂਡ ਬਣ ਗਿਆ ਹੈ।
ਕੇਂਦਰੀ ਘੱਟ ਗਿਣਤੀ ਮਾਮਲੇ ਮੰਤਰਾਲਾ ਵਲੋਂ ਹੁਣ ਤੱਕ ਦੇਸ਼ ਦੇ ਵੱਖ-ਵੱਖ ਭਾਗਾਂ 'ਚ ਦੋ ਦਰਜਨ ਤੋਂ ਜਿਆਦਾ ਹੁਨਰ ਹਾਟ ਦਾ ਆਯੋਜਨ ਕੀਤਾ ਜਾ ਚੁੱਕਾ ਹੈ, ਜਿਸ ਵਿੱਚ ਲੱਖਾਂ ਦਸਤਕਾਰਾਂ, ਸ਼ਿਲਪਕਾਰਾਂ, ਕਾਰੀਗਰਾਂ ਨੂੰ ਰੋਜਗਾਰ ਦੇ ਮੌਕੇ ਮਿਲੇ ਹਨ। ਆਉਣ ਵਾਲੇ ਦਿਨਾਂ 'ਚ ਹੁਨਰ ਹਾਟ ਦਾ ਪ੍ਰਬੰਧ ਜੈਪੁਰ , ਚੰਡੀਗੜ , ਇੰਦੌਰ , ਮੁੰਬਈ , ਹੈਦਰਾਬਾਦ , ਲਖਨਊ  , ਦਿੱਲੀ , ਰਾਂਚੀ , ਕੋਟਾ , ਸੂਰਤ/ਅਹਮਦਾਬਾਦ  'ਚ ਹੋਵੇਗਾ ।
ਸ਼੍ਰੀ ਨਕਵੀ ਨੇ ਦੱਸਿਆ ਕਿ ਇਸ ਵਾਰ ਦੇ ਹੁਨਰ ਹਾਟ ਦਾ ਡਿਜ਼ੀਟਲ ਅਤੇ ਆਨਲਾਈਨ ਪ੍ਰਦਸ਼ਨ ਵੀ ਹੋਵੇਗਾ। ਨਾਲ ਹੀ ਲੋਕਾਂ ਨੂੰ ਹੁਨਰ ਹਾਟ 'ਚ ਦਿਖਾਏ ਸਾਮਾਨ ਨੂੰ ਆਨਲਾਈਨ ਖ੍ਰੀਦਣ ਦੀ ਵੀ ਸਹੂਲਤ ਦਿੱਤੀ ਜਾ ਰਹੀ ਹੈ। ਹੁਨਰ ਹਾਟ ਦੇ ਦਸਤਕਾਰਾਂ ਅਤੇ ਉਨ੍ਹਾਂ ਦੇ ਸਵਦੇਸ਼ੀ ਹੱਥ ਨਾਲ ਬਣੇ ਉਤਪਾਦਾਂ ਨੂੰ ਜੇਮ  'ਚ ਰਜਿਸਟਰ ਕੀਤਾ ਜਾ ਰਿਹਾ ਹੈ। ਇਸਦੇ ਇਲਾਵਾ ਵੱਖ-ਵੱਖ ਦਰਾਮਦ ਕੌਂਸਿਲਸ ਨੇ ਦਸਤਕਾਰਾਂ, ਸ਼ਿਲਪਕਾਰਾਂ ਦੇ ਸਵਦੇਸ਼ੀ ਉਤਪਾਦਾਂ ਨੂੰ ਅੰਤਰ-ਰਾਸ਼ਟਰੀ ਮਾਰਕੀਟ ਉਪਲੱਬਧ ਕਰਾਉਣ ਲਈ ਰੂਚੀ ਵਿਖਾਈ ਹੈ, ਜਿਸਦੇ ਨਾਲ ਇਨ੍ਹਾਂ ਦਸਤਕਾਰਾਂ, ਸ਼ਿਲਪਕਾਰਾਂ ਦੇ ਸਵਦੇਸ਼ੀ ਉਤਪਾਦਾਂ ਨੂੰ ਵੱਡੇ ਪੈਮਾਨੇ 'ਤੇ ਅੰਤਰਰਾਸ਼ਟਰੀ ਮਾਰਕੀਟ ਮਿਲ ਸਕੇਗੀ।
ਸ਼੍ਰੀ ਨਕਵੀ ਨੇ ਕਿਹਾ ਕਿ ਫੇਰ ਸ਼ੁਰੂ ਹੋਣ ਜਾ ਰਹੇ ਹੁਨਰ ਹਾਟ ਨਾਲ ਦੇਸ਼ ਦੇ ਲੱਖਾਂ ਸਵਦੇਸ਼ੀ ਵਿਰਾਸਤ ਦੇ ਉਸਤਾਦ ਦਸਤਕਾਰਾਂ, ਸ਼ਿਲਪਕਾਰਾਂ 'ਚ ਉਤਸ਼ਾਹ ਅਤੇ ਖੁਸ਼ੀ ਦਾ ਮਾਹੌਲ ਬਣ ਗਿਆ ਹੈ।
ਐਨ ਬੀ / ਕੇ ਜੀ ਐਸ
(Visitor Counter : 173
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਏਸ਼ਿਆਈ ਖੇਡਾਂ ਵਿੱਚ ਮਹਿਲਾਵਾਂ ਦੀ 3000 ਮੀਟਰ ਸਟੀਪਲਚੇਜ਼ 'ਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਪਾਰੁਲ ਚੌਧਰੀ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ਿਆਈ ਖੇਡਾਂ ਵਿੱਚ ਮਹਿਲਾਵਾਂ ਦੀ 3000 ਮੀਟਰ ਸਟੀਪਲਚੇਜ਼ ਵਿੱਚ ਸਿਲਵਰ ਮੈਡਲ ਜਿੱਤਣ 'ਤੇ ਪਾਰੁਲ ਚੌਧਰੀ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ  'ਤੇ ਪੋਸਟ ਕੀਤਾ:
"ਏਸ਼ਿਆਈ ਖੇਡਾਂ ਵਿੱਚ ਮਹਿਲਾਵਾਂ ਦੀ 3000 ਮੀਟਰ ਸਟੀਪਲਚੇਜ਼ ਵਿੱਚ ਪਾਰੁਲ ਚੌਧਰੀ ਦੇ ਲਈ ਇੱਕ ਸ਼ਾਨਦਾਰ ਸਿਲਵਰ!
ਉਨ੍ਹਾਂ ਦਾ ਸਮਰਪਣ ਅਤੇ ਸਖ਼ਤ ਮਿਹਨਤ ਅਸਲ ਵਿੱਚ ਸਫ਼ਲ ਰਹੀ ਹੈ। ਭਾਰਤ ਅਸਲ ਵਿੱਚ ਖੁਸ਼ ਹੈ। ਉਨ੍ਹਾਂ ਨੂੰ ਵਧਾਈਆਂ ਅਤੇ ਅੱਗੇ ਦੇ ਪ੍ਰਯਾਸਾਂ ਲਈ ਸ਼ੁਭਕਾਮਨਾਵਾਂ।''
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਰਾਜਪਾਲ, ਪੰਜਾਬ ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ ਨੇ ਚੰਡੀਗੜ੍ਹ ਵਿੱਚ ਹੁਨਰ ਹਾਟ ਦਾ ਉਦਘਾਟਨ ਕੀਤਾ ਅਤੇ ਘੱਟ ਗਿਣਤੀ ਮਾਮਲਿਆਂ ਦੇ ਕੇਂਦਰੀ ਮੰਤਰੀ ਸ਼੍ਰੀ ਮੁਖਤਾਰ ਅੱਬਾਸ ਨਕਵੀ ਦੇ ਨਾਲ ਸਟਾਲਾਂ ਦਾ ਦੌਰਾ ਕੀਤਾ।
"ਹੁਨਰ ਹਾਟ 'ਏਕ ਭਾਰਤ ਸ੍ਰੇਸ਼ਠ ਭਾਰਤ' ਦੀ ਇੱਕ ਸੰਪੂਰਨ ਉਦਾਹਰਣ ਹੈ": ਨਕਵੀ
"ਇਹ ਬਹੁਤ ਖੁਸ਼ੀ ਦੀ ਗੱਲ ਹੈ ਕਿ ਹੁਨਰ ਹਾਟ ਰਾਹੀਂ ਵੀ ਮਹਿਲਾ ਸਸ਼ਕਤੀਕਰਨ ਹੋ ਰਿਹਾ ਹੈ" : ਪੁਰੋਹਿਤ
ਪੰਜਾਬ ਦੇ ਰਾਜਪਾਲ ਅਤੇ ਚੰਡੀਗੜ੍ਹ ਦੇ ਪ੍ਰਸ਼ਾਸਕ ਸ੍ਰੀ ਬਨਵਾਰੀਲਾਲ ਪੁਰੋਹਿਤ ਨੇ ਕੇਂਦਰੀ ਘੱਟ ਗਿਣਤੀ ਮਾਮਲਿਆਂ ਬਾਰੇ ਮੰਤਰੀ ਸ੍ਰੀ ਮੁਖਤਾਰ ਅੱਬਾਸ ਨਕਵੀ ਦੇ ਨਾਲ ਅੱਜ ਚੰਡੀਗੜ੍ਹ ਦੇ ਸੈਕਟਰ 17 ਵਿਖੇ ਆਯੋਜਿਤ ਹੁਨਰ ਹਾਟ ਦਾ ਦੌਰਾ ਕੀਤਾ।
ਇਸ ਮੌਕੇ 'ਤੇ ਬੋਲਦਿਆਂ ਸ਼੍ਰੀ ਨਕਵੀ ਨੇ ਕਿਹਾ, “ਇਹ 39ਵੀਂ ਹੁਨਰ ਹਾਟ ਹੈ ਜਿਸ ਲਈ ਚੰਡੀਗੜ੍ਹ ਸਥਾਨ ਹੈ। ਹੁਨਰ ਹਾਟ ਸਾਡੀ ਵਿਰਾਸਤ, ਸੱਭਿਆਚਾਰ ਅਤੇ ਪਕਵਾਨਾਂ ਨੂੰ ਪ੍ਰਦਰਸ਼ਿਤ ਕਰਨ ਲਈ ਸੰਪੂਰਨ ਪਲੇਟਫਾਰਮ ਹੈ। ਇਹ ਦੇਸ਼ ਭਰ ਦੇ ਕਾਰੀਗਰਾਂ ਨੂੰ ਇੱਕ ਸਾਂਝਾ ਪਲੇਟਫਾਰਮ ਪ੍ਰਦਾਨ ਕਰਦਾ ਹੈ। ਹੁਨਰ ਹਾਟ ਨਾਲ 8.5 ਲੱਖ ਤੋਂ ਵੱਧ ਕਲਾਕਾਰ ਅਤੇ ਕਾਰੀਗਰ ਜੁੜੇ ਹੋਏ ਹਨ।
ਜ਼ਮੀਨੀ ਵਿਕਾਸ ਦੇ ਮਹੱਤਵ ਨੂੰ ਉਜਾਗਰ ਕਰਦੇ ਹੋਏ, ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ ਨੇ ਕਿਹਾ, “ਰਾਸ਼ਟਰ ਪਿਤਾ ਮਹਾਤਮਾ ਗਾਂਧੀ ਨੇ ਕਿਹਾ ਸੀ ਕਿ ਭਾਰਤ ਉਦੋਂ ਤੱਕ ਵਿਕਾਸ ਨਹੀਂ ਕਰ ਸਕਦਾ ਜਦੋਂ ਤੱਕ ਅਸੀਂ ਭਾਰਤ ਦੇ ਪਿੰਡਾਂ ਦਾ ਵਿਕਾਸ ਨਹੀਂ ਕਰਦੇ। ਗਾਂਧੀ ਜੀ ਨੇ ਹਮੇਸ਼ਾ ਦੇਸ਼ ਦੇ ਸਮੁੱਚੇ ਵਿਕਾਸ ਦੀ ਪ੍ਰਕਿਰਿਆ ਵਿੱਚ ਗ੍ਰਾਮ ਉਦਯੋਗਾਂ ਅਰਥਾਤ ਦਸਤਕਾਰੀ ਅਤੇ ਕੁਟੀਰ ਉਦਯੋਗਾਂ ਦੀ ਭੂਮਿਕਾ ਦੀ ਜ਼ੋਰਦਾਰ ਵਕਾਲਤ ਕੀਤੀ। ਸਾਡੇ ਰਾਸ਼ਟਰ ਪਿਤਾ ਦੇ ਇਸ ਸੰਕਲਪ ਨੂੰ ਪੂਰਾ ਕਰਨ ਲਈ, ਹੁਨਰ ਹਾਟ ਨੇ ਭਾਰਤ ਦੇ ਕਾਰੀਗਰਾਂ/ਕਾਰੀਗਰਾਂ ਨੂੰ ਆਪਣੀ ਮੁਹਾਰਤ ਦਾ ਪ੍ਰਦਰਸ਼ਨ ਕਰਨ ਅਤੇ ਰੁਜ਼ਗਾਰ ਦੇ ਮੌਕੇ ਲੱਭਣ ਲਈ ਇੱਕ ਪਲੇਟਫਾਰਮ ਪ੍ਰਦਾਨ ਕੀਤਾ ਹੈ।
ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ ਨੇ ਇਹ ਵੀ ਕਿਹਾ, “ਹੁਨਰ ਹਾਟ ਵਿੱਚ ਹਿੱਸਾ ਲੈਣ ਵਾਲੇ 50 ਪ੍ਰਤੀਸ਼ਤ ਤੋਂ ਵੱਧ ਕਾਰੀਗਰ ਔਰਤਾਂ ਹਨ ਅਤੇ ਵੱਡੀ ਗਿਣਤੀ ਵਿੱਚ ਔਰਤਾਂ ਦੇ ਸਵੈ-ਸਹਾਇਤਾ ਸਮੂਹ ਹੁਨਰ ਹਾਟ ਨਾਲ ਜੁੜੇ ਹੋਏ ਹਨ। ਇਹ ਦੇਖਣਾ ਸੱਚਮੁੱਚ ਖੁਸ਼ੀ ਦੀ ਗੱਲ ਹੈ ਕਿ ਹੁਨਰ ਹਾਟ ਇੰਨੀ ਵੱਡੀ ਗਿਣਤੀ ਵਿੱਚ ਹੈ। ਔਰਤਾਂ ਦਾ ਸਸ਼ਕਤੀਕਰਨ।"
ਸ਼੍ਰੀ ਬਨਵਾਰੀਲਾਲ ਪੁਰੋਹਿਤ ਦੇ ਨਾਲ ਸ਼੍ਰੀ ਮੁਖਤਾਰ ਅੱਬਾਸ ਨਕਵੀ ਨੇ ਵੀ ਸਟਾਲਾਂ ਦਾ ਦੌਰਾ ਕੀਤਾ ਅਤੇ ਹੁਨਰ ਹਾਟ ਦੁਆਰਾ ਲਿਆਂਦੇ ਗਏ ਭੋਜਨ, ਸੱਭਿਆਚਾਰ ਅਤੇ ਪਕਵਾਨਾਂ ਦੀ ਵਿਭਿੰਨਤਾ ਦੇ ਨਾਲ ਕਾਰੀਗਰੀ ਦੀ ਸ਼ਲਾਘਾ ਕੀਤੀ।
ਸਿੱਖਿਆ ਮੰਤਰਾਲਾ
ਕੇਂਦਰੀ ਸਿੱਖਿਆ ਮੰਤਰੀ ਨੇ ਡਿਜੀਟਲ ਸਿੱਖਿਆ ਰਾਹੀਂ ਮਿਆਰੀ ਸਿੱਖਿਆ ਦੇ ਸਰਬਵਿਆਪੀਕਰਣ ਬਾਰੇ ਮੀਟਿੰਗ ਕੀਤੀ
ਸ਼੍ਰੀ ਪ੍ਰਧਾਨ ਨੇ ਹੁਨਰ ਵਿਕਾਸ ਅਤੇ ਸਿੱਖਿਆ ਦੇ ਸਾਰੇ ਖੇਤਰਾਂ ਨੂੰ ਕਵਰ ਕਰਨ ਲਈ ਮੌਜੂਦਾ ਪਲੇਟਫਾਰਮਾਂ ਦੇ ਵਿਸਥਾਰ ਲਈ ਆਖਿਆ ਹੈ
ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਡਿਜੀਟਲ ਸਿੱਖਿਆ ਰਾਹੀਂ ਮਿਆਰੀ ਸਿੱਖਿਆ ਦੇ ਸਰਬਵਿਆਪੀਕਰਣ ਲਈ ਇੱਕ ਮੀਟਿੰਗ ਕੀਤੀ । ਸਿੱਖਿਆ ਰਾਜ ਮੰਤਰੀ ਸ਼੍ਰੀਮਤੀ ਅੰਨਪੂਰਣਾ ਦੇਵੀ , ਸ਼੍ਰੀਮਤੀ ਅਨਿਤਾ ਕਰਵਲ , ਸਕੱਤਰ ਡੀ ਓ ਐੱਸ ਈ ਤੇ ਐੱਲ , ਡਾਕਟਰ ਟੀ ਪੀ ਸਿੰਘ , ਡੀ ਜੀ , ਬੀ ਆਈ ਐੱਸ ਏ ਜੀ — ਐੱਨ , ਸ਼੍ਰੀ ਸ਼ਸ਼ੀ ਐੱਮ. ਵੈਂਪਤੀ , ਸੀ ਈ ਓ , ਪ੍ਰਸਾਰ ਭਾਰਤੀ ਅਤੇ ਸਿੱਖਿਆ ਮੰਤਰਾਲੇ ਦੇ ਹੋਰ ਅਧਿਕਾਰੀ ਵੀ ਇਸ ਮੀਟਿੰਗ ਵਿੱਚ ਹਾਜ਼ਰ ਸਨ ।
ਏਕੀਕ੍ਰਿਤ ਡਿਜੀਟਲ ਵਾਤਾਵਰਣ ਪ੍ਰਣਾਲੀ ਨੂੰ ਵਿਕਸਿਤ ਕਰਨ ਲਈ ਉਪਗ੍ਰਹਿ ਤਕਨਾਲੋਜੀ ਅਤੇ ਇੰਟਰਨੈੱਟ ਦੇ ਲਾਭ ਲੈਣ ਤੇ ਚਰਚਾ ਕੇਂਦਰਿਤ ਸੀ । ਮੰਤਰੀ ਨੇ ਸਕੂਲੀ ਸਿੱਖਿਆ , ਉੱਚ ਸਿੱਖਿਆ , ਹੁਨਰ ਵਿਕਾਸ ਅਤੇ ਅਧਿਆਪਕ ਸਿਖਲਾਈ ਦੇ ਸਾਰੇ ਖੇਤਰਾਂ ਨੂੰ ਕਵਰ ਕਰਨ ਲਈ ਮੌਜੂਦਾ ਪਲੇਟਫਾਰਮਾਂ ਨੂੰ ਹੋਰ ਵਿਸਥਾਰ ਦੇਣ ਲਈ ਤਕਨਾਲੋਜੀ ਦਾ ਲਾਭ ਲੈਣ ਲਈ ਨਵਾਚਾਰ ਪਹੁੰਚ ਲਈ ਆਖਿਆ ਹੈ । ਉਹਨਾਂ ਨੇ ਕੌਮੀ ਸਿੱਖਿਆ ਤਕਨਾਲੋਜੀ ਫੋਰਮ  ਅਤੇ ਕੋਮੀ ਡਿਜੀਟਲ ਸਿੱਖਿਆ ਆਰਕੀਟੈਕਚਰ  ਵਰਗੀਆਂ ਪਹਿਲਕਦਮੀਆਂ ਦਾ ਤਾਲਮੇਲ ਅਤੇ ਮੌਜੂਦਾ ਸਵੈਮ ਪ੍ਰਭਾ ਪਹਿਲਕਦਮੀ ਦਾ ਵਿਸਥਾਰ ਅਤੇ ਮਜ਼ਬੂਤ ਕਰਨ ਲਈ ਜ਼ੋਰ ਦਿੱਤਾ । ਸ਼੍ਰੀ ਪ੍ਰਧਾਨ ਨੇ ਡਿਜੀਟਲ ਡਿਵਾਈਡ ਨੂੰ ਪੁਰ ਕਰਨ ਦੀ ਲੋੜ ਅਤੇ ਅਪਹੁੰਚ ਲਈ ਸਿੱਖਿਆ ਵਿੱਚ ਵਧੇਰੇ ਸ਼ਮੂਲੀਅਤ ਤੇ ਜ਼ੋਰ ਦਿੱਤਾ ਹੈ ।
ਮੰਤਰੀ ਨੇ ਕਿਹਾ ਕਿ ਸਕੂਲ ਸਿੱਖਿਆ , ਉੱਚ ਸਿੱਖਿਆ , ਹੁਨਰ ਵਿਕਾਸ ਮੰਤਰਾਲਾ , ਇਲੈਕਟ੍ਰੋਨਿਕਸ ਤੇ ਸੂਚਨਾ ਤਕਨਾਲੋਜੀ , ਦੂਰਸੰਚਾਰ ਵਿਭਾਗ , ਪ੍ਰਸਾਰ ਭਾਰਤੀ , ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ , ਵੀ ਆਈ ਐੱਸ ਏ ਜੀ — ਐੱਨ ਅਤੇ ਪੁਲਾੜ ਵਿਭਾਗ ਦੇ ਸੀਨੀਅਰ ਅਧਿਕਾਰੀਆਂ ਨਾਲ ਸਕੱਤਰ ਡੀ ਓ ਐੱਸ ਈ ਤੇ ਐੱਲ ਦੀ ਪ੍ਰਧਾਨਗੀ ਤਹਿਤ ਇੱਕ ਕਮੇਟੀ ਗਠਿਤ ਕੀਤੀ ਜਾਵੇ ।
ਰੱਖਿਆ ਮੰਤਰਾਲਾ
ਹਵਾਈ ਸੈਨਾ ਮੁਖੀ ਦਾ ਬੰਗਲੁਰੂ ਦਾ ਦੌਰਾ
ਏਅਰ ਚੀਫ ਮਾਰਸ਼ਲ ਆਰਕੇਐਸ ਭਦੌਰੀਆ ਪੀਵੀਐਸਐਮ ਏਵੀਐਸਐਮ ਵੀਐਮ ਏਡੀਸੀ, ਏਅਰ ਸਟਾਫ  ਨੇ 23 ਅਤੇ 24 ਅਗਸਤ 21 ਨੂੰ ਬੰਗਲੁਰੂ ਵਿਖੇ ਆਈਏਐਫ ਯੂਨਿਟਾਂ ਅਤੇ ਫਲਾਈਟ ਟੈਸਟ ਅਦਾਰਿਆਂ/ ਡੀਆਰਡੀਓ ਅਤੇ ਐਚਏਐਲ ਦੀਆਂ ਸਹੂਲਤਾਂ ਦਾ ਦੌਰਾ ਕੀਤਾ। ਏਵੀਐੱਮ ਜੀਤੇੰਦਰ ਮਿਸ਼ਰਾ,ਵੀਐਸਐਮ, ਕਮਾਂਡੈਂਟ ਏਅਰਕ੍ਰਾਫਟ ਅਤੇ ਸਿਸਟਮਸ ਟੈਸਟਿੰਗ ਸਥਾਪਨਾ  ਨੇ ਉਨ੍ਹਾਂ ਦਾ ਉੱਥੇ ਪਹੁੰਚਣ ਤੇ ਸਵਾਗਾਰ ਕੀਤਾ।
ਏਐਸਟੀਈ ਦੀ ਆਪਣੀ ਫੇਰੀ ਦੌਰਾਨ, ਹਵਾਈ ਸੈਨਾ ਮੁਖੀ ਨੂੰ ਚੱਲ ਰਹੇ ਪ੍ਰੋਜੈਕਟਾਂ ਦੀ ਸੰਖੇਪ ਜਾਣਕਾਰੀ ਦਿੱਤੀ ਗਈ ਅਤੇ ਕਾਰਜਸ਼ੀਲ ਅਜ਼ਮਾਇਸ਼ਾਂ ਦੀ ਪ੍ਰਗਤੀ ਬਾਰੇ ਦੱਸਿਆ ਗਿਆ। ਕਰਮਚਾਰੀਆਂ ਨਾਲ ਆਪਣੀ ਗੱਲਬਾਤ ਦੌਰਾਨ, ਹਵਾਈ ਸੈਨਾ ਮੁਖੀ ਨੇ ਏਐਸਟੀਈ ਦੀ ਵਿਲੱਖਣ ਅਤੇ ਚੁਣੌਤੀ ਭਰੀ ਭੂਮਿਕਾ ਬਾਰੇ ਗੱਲ ਕੀਤੀ, ਇਸ ਦੀਆਂ ਪ੍ਰਸ਼ੰਸਾਯੋਗ ਪ੍ਰਾਪਤੀਆਂ ਨੂੰ ਨੋਟ ਕੀਤਾ ਅਤੇ ਆਈਏਐਫ ਦੀਆਂ ਕਾਰਜਸ਼ੀਲ ਇਕਾਈਆਂ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਵਿੱਚ ਆਪਣੀ ਮੁਹਾਰਤ ਦਾ ਲਾਭ ਉਠਾਉਣ ਲਈ ਮੋੜ ਤੋਂ ਅੱਗੇ ਰਹਿਣ ਦੀ ਜ਼ਰੂਰਤ 'ਤੇ ਮੁੜ ਤੋਂ ਜ਼ੋਰ ਦਿੱਤਾ।
ਹਵਾਈ ਸੈਨਾ ਮੁਖੀ ਨੇ ਸਾਫਟਵੇਅਰ ਡਿਵੈਲਪਮੈਂਟ ਇੰਸਟੀਚਿਊ  ਦਾ ਵੀ ਦੌਰਾ ਕੀਤਾ, ਉਹ ਯੂਨਿਟ ਜੋ ਏਵੀਅਨਿਕਸ ਸੌਫਟਵੇਅਰ ਦੇ ਵਿਕਾਸ ਦੀ ਜ਼ਿੰਮੇਵਾਰੀ ਸੰਭਾਲਦੀ ਹੈ। ਉਨ੍ਹਾਂ ਨੇ ਨੋਟ ਕੀਤਾ ਕਿ ਸੰਸਥਾਨ ਵੱਲੋਂ ਨਾਜ਼ੁਕ ਪ੍ਰੋਜੈਕਟਾਂ 'ਤੇ ਨਿਰੰਤਰ ਧਿਆਨ ਕੇਂਦਰਤ ਕੀਤੇ ਜਾਣ ਨਾਲ ਭਾਰਤੀ ਹਵਾਈ ਸੈਨਾ ਦੀ ਕਾਰਜਸ਼ੀਲ ਸਮਰੱਥਾ ਨੂੰ ਵਧਾਉਣ ਵਿੱਚ ਮਹੱਤਵਪੂਰਣ ਯੋਗਦਾਨ ਪਾਇਆ ਗਿਆ ਹੈ। ਹਵਾਈ ਸੈਨਾ ਮੁਖੀ ਨੇ ਭਾਰਤੀ ਹਵਾਈ ਸੈਨਾ ਦੇ ਜਹਾਜ਼ਾਂ ਵਿੱਚ ਵੱਖ-ਵੱਖ ਹਥਿਆਰਾਂ ਦੇ ਏਕੀਕਰਨ ਅਤੇ ਲੜਾਈ ਦੀ ਸਮਰੱਥਾ ਨੂੰ ਵਧਾਉਣ ਵਿੱਚ ਸਵੈ-ਨਿਰਭਰਤਾ ਪ੍ਰਾਪਤ ਕਰਨ ਲਈ ਸੌਫਟਵੇਅਰ ਦੇ ਸਵਦੇਸ਼ੀਕਰਨ ਵੱਲ ਵਧਣ ਲਈ ਐਸਡੀਆਈ ਲਈ ਆਪਣੇ ਦ੍ਰਿਸ਼ਟੀਕੋਣ ਨੂੰ ਰੇਖਾਂਕਿਤ ਕੀਤਾ।
ਆਪਣੇ ਦੌਰੇ ਦੇ ਹਿੱਸੇ ਵਜੋਂ, ਹਵਾਈ ਸੈਨਾ ਮੁਖੀ ਨੇ ਏਰੋਨੋਟਿਕਲ ਡਿਵੈਲਪਮੈਂਟ ਏਜੰਸੀ , ਡੀਆਰਡੀਓ ਅਤੇ ਹਿੰਦੁਸਤਾਨ ਏਅਰੋਨਾਟਿਕਸ ਲਿਮਟਿਡ  ਦੇ ਟੈਸਟ ਅਮਲੇ ਅਤੇ ਇੰਜੀਨੀਅਰਾਂ ਨਾਲ ਮੁਲਾਕਾਤ ਕੀਤੀ ਅਤੇ ਉਨ੍ਹਾਂ ਨਾਲ ਗੱਲਬਾਤ ਕੀਤੀ। ਹਵਾਈ ਸੈਨਾ ਮੁਖੀ ਨੇ ਸਾਡੀਆਂ ਭਵਿੱਖ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਦੀ ਸਵਦੇਸ਼ੀ ਹਵਾਬਾਜ਼ੀ ਉਦਯੋਗ ਸਮਰੱਥਾ ਦੇ ਨਿਰਮਾਣ ਦੇ ਸਾਂਝੇ ਟੀਚੇ ਨੂੰ ਅੱਗੇ ਵਧਾਉਣ ਵਿੱਚ ਦੋਵਾਂ ਅਦਾਰਿਆਂ ਦੀ ਮਹੱਤਵਪੂਰਣ ਭੂਮਿਕਾ 'ਤੇ ਜ਼ੋਰ ਦਿੱਤਾ।
ਬੰਗਲੁਰੂ ਦੇ ਆਪਣੇ ਦੌਰੇ ਦੌਰਾਨ, ਹਵਾਈ ਸੈਨਾ ਮੁਖੀ ਨੇ ਇੱਕ ਆਈਓਸੀ ਐੱਲਸੀਏ ਤੇਜਸ ਵਿੱਚ ਉਡਾਣ ਭਰੀ।